CELEX: 32013R1409
Language: el
Date: 2013-11-28 00:00:00
Title: Κανονισμός (ΕΕ) αριθ. 1409/2013 της Ευρωπαϊκής Κεντρικής Τράπεζας, της 28ης Νοεμβρίου 2013 , για τις στατιστικές πληρωμών (ΕΚΤ/2013/43)

24.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/18
            
         ΚΑΝΟΝΙΣΜΌΣ (ΕΕ) αριθ. 1409/2013 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 28ης Νοεμβρίου 2013
   για τις στατιστικές πληρωμών
   (ΕΚΤ/2013/43)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 5,
   Έχοντας υπόψη τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως τα άρθρα 5 παράγραφος 1 και 6 παράγραφος 4,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Προς εκπλήρωση των καθηκόντων της, η Ευρωπαϊκή Κεντρική Τράπεζα (ΕΚΤ) απαιτεί στατιστικές ανά χώρα αλλά και συγκριτικές στατιστικές πληρωμών. Σύμφωνα με το άρθρο 2 παράγραφος 1 του κανονισμού (ΕΚ) αριθ. 2533/98, μπορούν να συλλέγονται πληροφορίες στον τομέα των στατιστικών πληρωμών και συστημάτων πληρωμών. Τα στοιχεία αυτά είναι σημαντικά για την επισήμανση και την παρακολούθηση των εξελίξεων στις αγορές πληρωμών των κρατών μελών, καθώς και για την παροχή συνδρομής όσον αφορά την προώθηση της ομαλής λειτουργίας των συστημάτων πληρωμών.
            
         
               (2)
            
            
               Το άρθρο 5.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «καταστατικό ΕΣΚΤ») απαιτεί από την ΕΚΤ να συλλέγει, με τη βοήθεια των εθνικών κεντρικών τραπεζών (ΕθνΚΤ), τις αναγκαίες στατιστικές πληροφορίες είτε από τις αρμόδιες εθνικές αρχές είτε απευθείας από οικονομικούς παράγοντες, προκειμένου να εκπληρώσει τα καθήκοντα του Ευρωπαϊκού Συστήματος Κεντρικών Τραπεζών (ΕΣΚΤ). Το άρθρο 5.2 του καταστατικού ΕΣΚΤ προβλέπει ότι οι ΕθνΚΤ εκτελούν, στο βαθμό που είναι δυνατόν, τα καθήκοντα που αναφέρονται στο άρθρο 5.1.
            
         
               (3)
            
            
               Το Ευρωσύστημα συλλέγει πληροφορίες για τις πληρωμές δυνάμει της κατευθυντήριας γραμμής ΕΚΤ/2007/9 (2). Προκειμένου να βελτιωθεί η ποιότητα και η αξιοπιστία των στατιστικών πληρωμών και να εξασφαλιστεί η πλήρης κάλυψη του πληθυσμού παροχής στοιχείων, οι σχετικές πληροφορίες πρέπει να συλλέγονται απευθείας από τις μονάδες παροχής στοιχείων.
            
         
               (4)
            
            
               Η μεθοδολογία βάσει της οποίας συγκεντρώνονται οι πληροφορίες για τις πληρωμές πρέπει να λαμβάνει υπόψη τις εξελίξεις του νομικού πλαισίου που διέπει τις πληρωμές στο εσωτερικό της Ευρωπαϊκής Ένωσης, και ιδίως την οδηγία 2007/64/ΕΚ του Ευρωπαϊκού Κοινοβουλίου και του Συμβουλίου (3), την οδηγία 2009/110/ΕΚ του Ευρωπαϊκού Κοινοβουλίου και του Συμβουλίου (4) και το άρθρο 5 του κανονισμού (ΕΚ) αριθ. 924/2009 του Ευρωπαϊκού Κοινοβουλίου και του Συμβουλίου (5).
            
         
               (5)
            
            
               Υπό την προϋπόθεση ότι δεν απειλείται η εκπλήρωση των θεσπιζόμενων από την ΕΚΤ στατιστικών υποχρεώσεών τους, οι ΕθνΚΤ, ενεργώντας εντός ενός ευρύτερου πλαισίου παροχής στατιστικών στοιχείων, το οποίο θεσπίζουν με δική τους ευθύνη, σύμφωνα με το δίκαιο της Ένωσης ή το εθνικό δίκαιο ή τις καθιερωμένες πρακτικές, και το οποίο εξυπηρετεί και άλλους στατιστικούς σκοπούς, κρίνεται ίσως σκόπιμο να συλλέγουν από τον πραγματικό πληθυσμό παροχής στοιχείων στατιστικές πληροφορίες αναγκαίες για την εκπλήρωση των υποχρεώσεων παροχής στατιστικών στοιχείων προς την ΕΚΤ. Κατ’ αυτόν τον τρόπο μπορεί, εξάλλου, να μειωθεί ο φόρτος εργασίας όσον αφορά την παροχή στοιχείων. Στις περιπτώσεις αυτές, προκειμένου να ενισχύεται η διαφάνεια, ενδείκνυται να ενημερώνονται οι μονάδες παροχής στοιχείων ότι τα στοιχεία συλλέγονται προς εκπλήρωση και άλλων στατιστικών σκοπών. Σε ειδικές περιπτώσεις η ΕΚΤ μπορεί, προς εκπλήρωση των υποχρεώσεων που θεσπίζει, να λαμβάνει υπόψη στατιστικές πληροφορίες που έχουν συλλεχθεί για τέτοιους σκοπούς.
            
         
               (6)
            
            
               Μολονότι αναγνωρίζεται ότι οι κανονισμοί που εκδίδει η ΕΚΤ δυνάμει του άρθρου 34.1 του καταστατικού ΕΣΚΤ δεν παρέχουν δικαιώματα ούτε επιβάλλουν υποχρεώσεις σε κράτη μέλη που δεν έχουν ως νόμισμα το ευρώ (εφεξής «κράτη μέλη εκτός ζώνης του ευρώ»), το άρθρο 5 του καταστατικού ΕΣΚΤ εφαρμόζεται τόσο στα κράτη μέλη που έχουν ως νόμισμα το ευρώ (εφεξής «κράτη μέλη της ζώνης του ευρώ») όσο και στα κράτη μέλη εκτός ζώνης του ευρώ. Σύμφωνα με την αιτιολογική σκέψη 17 του κανονισμού (ΕΚ) αριθ. 2533/98, το άρθρο 5 του καταστατικού ΕΣΚΤ, σε συνδυασμό με το άρθρο 4 παράγραφος 3 της Συνθήκης για την Ευρωπαϊκή Ένωση, συνεπάγεται την υποχρέωση εκπόνησης και εφαρμογής, σε εθνικό επίπεδο, όλων των μέτρων που τα κράτη μέλη εκτός ζώνης του ευρώ θεωρούν ενδεδειγμένα ενόψει της συλλογής των στατιστικών πληροφοριών που απαιτούνται για την εκπλήρωση των υποχρεώσεων παροχής στατιστικών στοιχείων προς την ΕΚΤ και της διασφάλισης της έγκαιρης προετοιμασίας τους στον τομέα της στατιστικής, προκειμένου να καταστούν κράτη μέλη της ζώνης του ευρώ. Κατά συνέπεια, οι διατάξεις του παρόντος κανονισμού μπορούν να επεκταθούν ώστε να είναι εφαρμοστέες στις ΕθνΚΤ των κρατών μελών εκτός ζώνης του ευρώ, μέσω συνεργασίας των εν λόγω ΕθνΚΤ με το Ευρωσύστημα δυνάμει σύστασης της ΕΚΤ.
            
         
               (7)
            
            
               Πρέπει να εφαρμόζονται τα πρότυπα προστασίας και χρήσης εμπιστευτικών στατιστικών πληροφοριών τα οποία προβλέπει το άρθρο 8 του κανονισμού (ΕΚ) αριθ. 2533/98 του Συμβουλίου.
            
         
               (8)
            
            
               Είναι απαραίτητη η θέσπιση διαδικασίας για την αποτελεσματική διενέργεια τεχνικών τροποποιήσεων των παραρτημάτων του παρόντος κανονισμού, υπό την προϋπόθεση ότι αυτές δεν μεταβάλλουν το υποκείμενο εννοιολογικό πλαίσιο και δεν επηρεάζουν τον φόρτο εργασίας όσον αφορά την παροχή στοιχείων. Στο πλαίσιο της διαδικασίας αυτής θα λαμβάνονται υπόψη οι απόψεις της επιτροπής στατιστικής του ΕΣΚΤ. Οι ΕθνΚΤ και άλλες επιτροπές του ΕΣΚΤ μπορούν να προτείνουν τεχνικές τροποποιήσεις των παραρτημάτων μέσω της επιτροπής στατιστικής,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ορισμοί
   Για τους σκοπούς του παρόντος κανονισμού:
   
               (α)
            
            
               οι όροι «μονάδα παροχής στοιχείων» και «κάτοικος» έχουν την ίδια έννοια με αυτή που τους αποδίδεται στο άρθρο 1 του κανονισμού (ΕΚ) αριθ. 2533/98·
            
         
               (β)
            
            
               οι όροι «υπηρεσία πληρωμών», «πάροχος υπηρεσιών πληρωμών», «ίδρυμα πληρωμών» και «σύστημα πληρωμών» έχουν την ίδια έννοια με αυτή που τους αποδίδεται στο άρθρο 4 της οδηγίας 2007/64/ΕΚ·
            
         
               (γ)
            
            
               οι όροι «εκδότης ηλεκτρονικού χρήματος» και «ίδρυμα ηλεκτρονικού χρήματος» έχουν την ίδια έννοια με αυτή που τους αποδίδεται στο άρθρο 2 της οδηγίας 2009/110/ΕΚ·
            
         
               (δ)
            
            
               με τον όρο «διαχειριστής συστήματος πληρωμών» νοείται νομική οντότητα που φέρει τη νομική ευθύνη για τη λειτουργία συστήματος πληρωμών.
            
         Άρθρο 2
   Πραγματικός πληθυσμός παροχής στοιχείων
   1.   Ο πραγματικός πληθυσμός παροχής στοιχείων αποτελείται από τους παρόχους υπηρεσιών πληρωμών (συμπεριλαμβανομένων των εκδοτών ηλεκτρονικού χρήματος) και/ή τους διαχειριστές συστημάτων πληρωμών.
   2.   Οι μονάδες παροχής στοιχείων υπέχουν πλήρεις υποχρεώσεις παροχής στατιστικών στοιχείων.
   Άρθρο 3
   Υποχρεώσεις παροχής στατιστικών στοιχείων
   1.   Ο πραγματικός πληθυσμός παροχής στοιχείων υποβάλλει τις στατιστικές πληροφορίες στην ΕθνΚΤ του κράτους μέλους όπου βρίσκεται η κατοικία της μονάδας παροχής στοιχείων, όπως ορίζεται στο παράρτημα III και λαμβάνοντας υπόψη τις διευκρινίσεις και τους ορισμούς των παραρτημάτων Ι και II.
   2.   Οι ΕθνΚΤ καθορίζουν και υλοποιούν τις ρυθμίσεις παροχής στοιχείων που υποχρεούται να ακολουθεί ο πραγματικός πληθυσμός παροχής στοιχείων βάσει των εθνικών χαρακτηριστικών. Οι ΕθνΚΤ μεριμνούν ώστε οι εν λόγω ρυθμίσεις παροχής στοιχείων να επιτρέπουν την παροχή των στατιστικών πληροφοριών που προβλέπονται από τον παρόντα κανονισμό και τον ακριβή έλεγχο της συμμόρφωσης με τα ελάχιστα πρότυπα διαβίβασης, ακριβείας, συμβατότητας με τις έννοιες και αναθεωρήσεις που προβλέπονται στο παράρτημα IV.
   Άρθρο 4
   Παρεκκλίσεις
   1.   Οι ΕθνΚΤ μπορούν να χορηγούν παρεκκλίσεις στις μονάδες παροχής στοιχείων όσον αφορά ορισμένες ή όλες τις υποχρεώσεις παροχής στοιχείων τις οποίες προβλέπει ο παρών κανονισμός:
   
               α)
            
            
               σε ιδρύματα πληρωμών, εφόσον πληρούν τις προϋποθέσεις τις οποίες προβλέπει το άρθρο 26 παράγραφοι 1 και 2 της οδηγίας 2007/64/ΕΚ·
            
         
               β)
            
            
               σε ιδρύματα έκδοσης ηλεκτρονικού χρήματος, εφόσον πληρούν τις προϋποθέσεις τις οποίες προβλέπει το άρθρο 9 παράγραφοι 1 και 2 της οδηγίας 2009/110/ΕΚ·
            
         
               γ)
            
            
               σε άλλους παρόχους υπηρεσιών πληρωμών που δεν εμπίπτουν στα στοιχεία α) και β), εφόσον πληρούν τις προϋποθέσεις τις οποίες προβλέπει είτε το άρθρο 9 παράγραφοι 1 και 2 της οδηγίας 2009/110/ΕΚ είτε το άρθρο 26 παράγραφοι 1 και 2 της οδηγίας 2007/64/ΕΚ.
            
         2.   Οι ΕθνΚΤ μπορούν να χορηγούν παρεκκλίσεις στις μονάδες παροχής στοιχείων δυνάμει της παραγράφου 1 μόνον εφόσον οι εν λόγω μονάδες παροχής στοιχείων δεν συμβάλλουν σε σημαντική από στατιστική άποψη κάλυψη, σε εθνικό επίπεδο, συναλλαγών πληρωμής για κάθε τύπο υπηρεσίας πληρωμών.
   3.   Οι ΕθνΚΤ μπορούν να χορηγούν παρεκκλίσεις στις μονάδες παροχής στοιχείων όσον αφορά την παροχή στοιχείων για συναλλαγές με μη-ΝΧΙ, εφόσον α) η συνδυασμένη αξία των υπηρεσιών του πίνακα 4 του παραρτήματος ΙΙΙ τις οποίες έχουν παράσχει οι μονάδες παροχής στοιχείων στις οποίες χορηγείται η παρέκκλιση δεν υπερβαίνει το 5 % κάθε τέτοιας υπηρεσίας σε εθνικό επίπεδο και β) σε διαφορετική περίπτωση, ο φόρτος εργασίας όσον αφορά την παροχή στοιχείων θα ήταν δυσανάλογος ενόψει του μεγέθους των εν λόγω μονάδων παροχής στοιχείων.
   4.   Οι ΕθνΚΤ που χορηγούν παρεκκλίσεις δυνάμει της παραγράφου 1 ή 3 γνωστοποιούν το γεγονός αυτό στην ΕΚΤ ταυτόχρονα με τη διαβίβαση πληροφοριών σύμφωνα με το άρθρο 6 παράγραφος 1.
   5.   Η ΕΚΤ δημοσιεύει κατάλογο των οντοτήτων στις οποίες χορηγούνται παρεκκλίσεις από τις ΕθνΚΤ.
   Άρθρο 5
   Κατάλογος των παρόχων υπηρεσιών πληρωμών και των διαχειριστών συστημάτων πληρωμών για στατιστικούς σκοπούς
   1.   Η εκτελεστική επιτροπή καταρτίζει και τηρεί κατάλογο των παρόχων υπηρεσιών πληρωμών, συμπεριλαμβανομένων των εκδοτών ηλεκτρονικού χρήματος, και των διαχειριστών συστημάτων πληρωμών που υπόκεινται στον παρόντα κανονισμό. Ο κατάλογος βασίζεται στους υφιστάμενους καταλόγους εποπτευόμενων παρόχων υπηρεσιών πληρωμών και διαχειριστών συστημάτων πληρωμών που καταρτίζουν οι εθνικές αρχές, εφόσον υπάρχουν.
   2.   Οι ΕθνΚΤ και η ΕΚΤ θέτουν τον κατάλογο της παραγράφου 1 και τις ενημερώσεις του στη διάθεση των οικείων μονάδων παροχής στοιχείων με ενδεδειγμένο τρόπο, συμπεριλαμβανομένων των ηλεκτρονικών μέσων, μέσω διαδικτύου ή, μετά από αίτηση των οικείων μονάδων παροχής στοιχείων, σε έντυπη μορφή.
   3.   Ο κατάλογος της παραγράφου 1 προορίζεται αποκλειστικά για ενημέρωση. Σε περίπτωση, πάντως, που η τελευταία διαθέσιμη ηλεκτρονική έκδοση του καταλόγου της παραγράφου 1 περιέχει λάθη, η ΕΚΤ δεν επιβάλλει κυρώσεις για πλημμελή εκπλήρωση της υποχρέωσης παροχής στοιχείων σε οντότητα η οποία έλαβε καλόπιστα υπόψη τον ανακριβή κατάλογο.
   Άρθρο 6
   Προθεσμίες
   1.   Οι ΕθνΚΤ διαβιβάζουν στην ΕΚΤ τις στατιστικές πληροφορίες που προβλέπονται στο παράρτημα ΙΙΙ σε ετήσια βάση, μέχρι το πέρας εργασιών της τελευταίας εργάσιμης ημέρας του Μαΐου που ακολουθεί το τέλος του έτους στο οποίο αναφέρονται οι πληροφορίες.
   2.   Οι ΕθνΚΤ αποφασίζουν πότε και με ποια συχνότητα χρειάζεται να λαμβάνουν στοιχεία από τις μονάδες παροχής στοιχείων, προκειμένου να τηρούν τις προθεσμίες παροχής στοιχείων προς την ΕΚΤ και ενημερώνουν σχετικά τις μονάδες παροχής στοιχείων.
   Άρθρο 7
   Επαλήθευση και υποχρεωτική συλλογή
   Οι ΕθνΚΤ ασκούν το δικαίωμα να επαληθεύουν ή να συλλέγουν υποχρεωτικά τις πληροφορίες που υποχρεούνται να παρέχουν οι μονάδες παροχής στοιχείων κατ’ εφαρμογή του παρόντος κανονισμού, με την επιφύλαξη του δικαιώματος της ΕΚΤ να ασκεί το δικαίωμα αυτό η ίδια. Το δικαίωμα αυτό ασκείται από τις ΕθνΚΤ, ιδίως όταν μονάδα παροχής στοιχείων δεν πληροί τα ελάχιστα πρότυπα διαβίβασης, ακριβείας, συμβατότητας με τις έννοιες και αναθεωρήσεων που προβλέπονται στο παράρτημα IV.
   Άρθρο 8
   Πρώτη παροχή στοιχείων
   Κατά παρέκκλιση από το άρθρο 6, η πρώτη παροχή στοιχείων σύμφωνα με τον παρόντα κανονισμό αρχίζει τον Ιούνιο 2015 με στατιστικές πληροφορίες για την περίοδο αναφοράς του δεύτερου εξαμήνου του ημερολογιακού έτους 2014 (δηλ. από τον Ιούλιο του 2014).
   Άρθρο 9
   Απλοποιημένη διαδικασία τροποποίησης
   Η εκτελεστική επιτροπή, λαμβάνοντας υπόψη τις απόψεις της επιτροπής στατιστικής, μπορεί να επιφέρει τεχνικές τροποποιήσεις στα παραρτήματα του παρόντος κανονισμού, υπό την προϋπόθεση ότι αυτές δεν μεταβάλλουν το υποκείμενο εννοιολογικό πλαίσιο και δεν επηρεάζουν τον φόρτο εργασίας όσον αφορά την παροχή στοιχείων. Η εκτελεστική επιτροπή ενημερώνει αμελλητί το διοικητικό συμβούλιο για κάθε τέτοια τροποποίηση.
   Άρθρο 10
   Τελική διάταξη
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Φρανκφούρτη, 28 Νοεμβρίου 2013.
      
         
            Για τo διοικητικό συμβoύλιo της ΕΚΤ
         
         
            Ο Πρόεδρος της ΕΚΤ
         
         Mario DRAGHI
      
   
   
      (1)  ΕΕ L 318 της 27.11.1998, σ. 8.
   
      (2)  Κατευθυντήρια γραμμή ΕΚΤ/2007/9, της 1ης Αυγούστου 2007, σχετικά με τη νομισματική στατιστική και τη στατιστική χρηματοπιστωτικών ιδρυμάτων και αγορών (ΕΕ L 341 της 27.12.2007, σ. 1.)
   
      (3)  Οδηγία 2007/64/ΕΚ του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, για τις υπηρεσίες πληρωμών στην εσωτερική αγορά (ΕΕ L 319 της 5.12.2007, σ. 1).
   
      (4)  Οδηγία 2009/110/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την ανάληψη, άσκηση και προληπτική εποπτεία της δραστηριότητας ιδρύματος ηλεκτρονικού χρήματος (ΕΕ L 267 της 10.10.2009, σ. 7).
   
      (5)  Κανονισμός (ΕΚ) αριθ. 924/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις διασυνοριακές πληρωμές στην Κοινότητα και την κατάργηση του κανονισμού (ΕΚ) αριθ. 2560/2001 (ΕΕ L 266 της 9.10.2009, σ. 11).
   
      ΠΑΡΑΡΤΗΜΑ Ι
      
         ΓΕΝΙΚΗ ΔΙΑΡΘΡΩΣΗ ΤΩΝ ΣΤΑΤΙΣΤΙΚΩΝ ΠΛΗΡΩΜΩΝ
      
      ΜΕΡΟΣ 1   ΕΠΙΣΚΟΠΗΣΗ
      
         Μέρος 1.1   Επισκόπηση των πινάκων
      
      
                  1.
               
               
                  Η Ευρωπαϊκή Κεντρική Τράπεζα (ΕΚΤ) καταρτίζει στατιστικές πληρωμών μέσω ειδικής εναρμονισμένης συλλογής στοιχείων την οποία διαχειρίζεται σε εθνικό επίπεδο κάθε εθνική κεντρική τράπεζα (ΕθνΚΤ). Όπως περιγράφεται στη συνέχεια, η κατάρτιση των στοιχείων διαρθρώνεται σε επτά πίνακες οι οποίοι περιέχουν εθνικά στοιχεία για κάθε κράτος μέλος που έχει ως νόμισμα το ευρώ (εφεξής «κράτος μέλος της ζώνης του ευρώ») και συνδυάζονται στη συνέχεια σε συγκριτικούς πίνακες που καλύπτουν όλα τα κράτη μέλη της ζώνης του ευρώ.
                  
                              Πίνακας
                           
                           
                              Περιγραφή του βασικού περιεχομένου
                           
                        
                              Πίνακας 1:
                              Ιδρύματα που παρέχουν υπηρεσίες πληρωμών σε μη νομισματικά χρηματοπιστωτικά ιδρύματα (μη-ΝΧΙ)
                           
                           
                              Αναλύσεις στις οποίες εμφαίνεται ο αριθμός των καταθέσεων μιας ημέρας, ο αριθμός των λογαριασμών πληρωμής, ο αριθμός των λογαριασμών ηλεκτρονικού χρήματος και η υπολειπόμενη αξία σε εκδοθέντα μέσα αποθήκευσης ηλεκτρονικού χρήματος, ανά πιστωτικά ιδρύματα, ιδρύματα ηλεκτρονικού χρήματος, ιδρύματα πληρωμών και άλλους παρόχους υπηρεσιών πληρωμών, καθώς και εκδότες ηλεκτρονικού χρήματος
                           
                        
                              Πίνακας 2:
                              Λειτουργίες της κάρτας πληρωμών
                           
                           
                              Αριθμός καρτών που εκδίδονται από παρόχους υπηρεσιών πληρωμών κατοίκους εσωτερικού. Τα στοιχεία για τις κάρτες καταρτίζονται με ανάλυση ανά λειτουργία της κάρτας
                           
                        
                              Πίνακας 3:
                              Συσκευές αποδοχής καρτών πληρωμών
                           
                           
                              Αριθμός τερματικών που παρέχουν πάροχοι υπηρεσιών πληρωμών κάτοικοι εσωτερικού. Στα στοιχεία για τα τερματικά γίνεται διάκριση μεταξύ αυτόματων ταμειολογιστικών μηχανών (ΑΤΜ), τερματικών σε σημεία πώλησης (POS) και τερματικών αποδοχής καρτών ηλεκτρονικού χρήματος
                           
                        
                              Πίνακας 4:
                              Συναλλαγές πληρωμής στις οποίες συμμετέχουν μη-ΝΧΙ
                           
                           
                              Αριθμός και αξία των συναλλαγών πληρωμής που αποστέλλονται και λαμβάνονται από μη-ΝΧΙ μέσω παρόχων υπηρεσιών πληρωμών κατοίκων εσωτερικού. Οι συναλλαγές καταρτίζονται ανά υπηρεσία πληρωμών, με γεωγραφική ανάλυση
                           
                        
                              Πίνακας 5:
                              Συναλλαγές πληρωμής ανά είδος τερματικού στις οποίες συμμετέχουν μη-ΝΧΙ
                           
                           
                              Αριθμός και αξία των συναλλαγών πληρωμής που αποστέλλονται από μη-ΝΧΙ μέσω παρόχων υπηρεσιών πληρωμών. Οι συναλλαγές καταρτίζονται ανά τύπο τερματικού που αφορούν, με γεωγραφική ανάλυση
                           
                        
                              Πίνακας 6:
                              Συμμετοχή σε επιλεγμένα συστήματα πληρωμών
                           
                           
                              Αριθμός συμμετεχόντων σε κάθε σύστημα πληρωμών της χώρας, με διάκριση μεταξύ άμεσων και έμμεσων συμμετεχόντων και με ανάλυση των άμεσων συμμετεχόντων ανά τύπο ιδρύματος
                           
                        
                              Πίνακας 7:
                              Πληρωμές των οποίων η επεξεργασία πραγματοποιείται από επιλεγμένα συστήματα πληρωμών
                           
                           
                              Αριθμός και αξία των συναλλαγών πληρωμής τις οποίες επεξεργάζεται κάθε σύστημα πληρωμών της χώρας, ανά υπηρεσία πληρωμών και με γεωγραφική ανάλυση
                           
                        
            
         Μέρος 1.2   Είδος πληροφοριών
      
      
                  1.
               
               
                  Τα στοιχεία αποθεμάτων που περιλαμβάνονται στους πίνακες 1, 2, 3 και 6 αναφέρονται στη λήξη της περιόδου, δηλ. στις θέσεις κατά την τελευταία εργάσιμη ημέρα του ημερολογιακού έτους αναφοράς. Οι δείκτες της υπολειπόμενης αξίας σε εκδοθέντα μέσα αποθήκευσης ηλεκτρονικού χρήματος καταρτίζονται σε ευρώ και αναφέρονται σε μέσα αποθήκευσης σε οποιοδήποτε νόμισμα.
               
            
                  2.
               
               
                  Τα στοιχεία ροών που περιλαμβάνονται στους πίνακες 4, 5 και 7 αναφέρονται στις συναλλαγές πληρωμής που σωρεύονται ολόκληρη την περίοδο, δηλ. το σύνολο για το ημερολογιακό έτος αναφοράς. Οι δείκτες για την αξία των συναλλαγών καταρτίζονται σε ευρώ και αναφέρονται στις συναλλαγές πληρωμής σε οποιοδήποτε νόμισμα.
               
            
         Μέρος 1.3   Ενοποίηση εντός της ίδιας εθνικής επικράτειας
      
      
                  1.
               
               
                  Για κάθε κράτος μέλος της ζώνης του ευρώ, ο πληθυσμός παροχής στοιχείων αποτελείται από τους παρόχους υπηρεσιών πληρωμών και/ή από τους διαχειριστές συστημάτων πληρωμών.
               
            
                  2.
               
               
                  Οι πάροχοι υπηρεσιών πληρωμών είναι ιδρύματα που έχουν συσταθεί και είναι εγκατεστημένα στην εν λόγω επικράτεια, συμπεριλαμβανομένων των θυγατρικών των οποίων οι μητρικές εταιρίες είναι εγκατεστημένες εκτός της εν λόγω επικράτειας και των υποκαταστημάτων ιδρυμάτων το κεντρικό κατάστημα των οποίων βρίσκεται εκτός της εν λόγω επικράτειας.
                  
                              α)
                           
                           
                              Ως θυγατρικές νοούνται χωριστές οντότητες εταιρικής μορφής, στις οποίες άλλη οντότητα κατέχει την πλειοψηφία ή το σύνολο του μετοχικού κεφαλαίου.
                           
                        
                              β)
                           
                           
                              Ως υποκαταστήματα νοούνται οντότητες μη εταιρικής μορφής, που στερούνται αυτοτελούς νομικής υπόστασης και ανήκουν εξ ολοκλήρου στη μητρική εταιρία.
                           
                        
            
                  3.
               
               
                  Για στατιστικούς σκοπούς, η ενοποίηση των παρόχων υπηρεσιών πληρωμών εντός της εθνικής επικράτειας υπόκειται στις ακόλουθες αρχές:
                  
                              α)
                           
                           
                              Όταν μία μητρική εταιρία και οι θυγατρικές της αποτελούν παρόχους υπηρεσιών πληρωμών εγκατεστημένους στην ίδια εθνική επικράτεια, η μητρική εταιρία επιτρέπεται να ενοποιεί τις στατιστικές της δηλώσεις, περιλαμβάνοντας σε αυτές τη δραστηριότητα των θυγατρικών. Αυτό ισχύει μόνον εφόσον η μητρική εταιρία και οι θυγατρικές της κατατάσσονται στο αυτό είδος παρόχου υπηρεσιών πληρωμών.
                           
                        
                              β)
                           
                           
                              Όταν ένα ίδρυμα διαθέτει υποκαταστήματα εντός της επικράτειας των λοιπών κρατών μελών της ζώνης του ευρώ, η έδρα ή το κεντρικό κατάστημα που είναι εγκατεστημένα σε συγκεκριμένο κράτος μέλος της ζώνης του ευρώ αντιμετωπίζουν τα εν λόγω υποκαταστήματα ως κατοίκους των λοιπών κρατών μελών της ζώνης του ευρώ. Αντιστρόφως, υποκατάστημα εγκατεστημένο σε συγκεκριμένο κράτος μέλος της ζώνης του ευρώ αντιμετωπίζει την έδρα ή το κεντρικό κατάστημα ή άλλα υποκαταστήματα του ίδιου ιδρύματος, που είναι εγκατεστημένα στην επικράτεια των λοιπών κρατών μελών της ζώνης του ευρώ, ως κατοίκους των λοιπών κρατών μελών της ζώνης του ευρώ.
                           
                        
                              γ)
                           
                           
                              Όταν ένα ίδρυμα διαθέτει υποκαταστήματα εκτός της επικράτειας των κρατών μελών της ζώνης του ευρώ, η έδρα ή το κεντρικό κατάστημα που είναι εγκατεστημένα σε συγκεκριμένο κράτος μέλος της ζώνης του ευρώ αντιμετωπίζουν τα εν λόγω υποκαταστήματα ως κατοίκους του υπόλοιπου κόσμου. Αντιστρόφως, υποκατάστημα εγκατεστημένο σε συγκεκριμένο κράτος μέλος της ζώνης του ευρώ αντιμετωπίζει την έδρα ή το κεντρικό κατάστημα ή άλλα υποκαταστήματα του ίδιου ιδρύματος, που είναι εγκατεστημένα εκτός των κρατών μελών της ζώνης του ευρώ, ως κατοίκους του υπόλοιπου κόσμου.
                           
                        
            
                  4.
               
               
                  Για στατιστικούς σκοπούς, δεν επιτρέπεται η ενοποίηση παρόχων υπηρεσιών πληρωμών πέραν της εθνικής επικράτειας.
               
            
                  5.
               
               
                  Αν διαχειριστής συστήματος πληρωμών είναι υπεύθυνος για περισσότερα συστήματα πληρωμών στην ίδια εθνική επικράτεια, τα στατιστικά στοιχεία για κάθε σύστημα πληρωμών παρέχονται χωριστά.
               
            
                  6.
               
               
                  Ιδρύματα εγκατεστημένα σε υπεράκτια χρηματοοικονομικά κέντρα αντιμετωπίζονται για στατιστικούς σκοπούς ως κάτοικοι της επικράτειας στην οποία βρίσκονται τα εν λόγω κέντρα.
               
            ΜΕΡΟΣ 2   ΕΙΔΙΚΑ ΧΑΡΑΚΤΗΡΙΣΤΙΚΑ ΤΩΝ ΠΙΝΑΚΩΝ 2 ΕΩΣ 7
      
         Μέρος 2.1   Λειτουργίες καρτών πληρωμών (Πίνακας 2)
      
      
                  1.
               
               
                  Αν μια «κάρτα με λειτουργία πληρωμών (πλην των καρτών που διαθέτουν μόνο λειτουργία ηλεκτρονικού χρήματος)» προσφέρει διάφορες λειτουργίες, υπολογίζεται σε κάθε οικεία υποκατηγορία. Κατά συνέπεια, ο συνολικός αριθμός των καρτών με λειτουργία πληρωμών μπορεί να είναι μικρότερος από το άθροισμα των υποκατηγοριών. Προκειμένου να αποφευχθούν οι διπλές μετρήσεις, οι υποκατηγορίες δεν πρέπει να αθροίζονται.
               
            
                  2.
               
               
                  Μια «κάρτα με λειτουργία ηλεκτρονικού χρήματος» μπορεί να είναι είτε «κάρτα στην οποία μπορεί να αποθηκευθεί απευθείας ηλεκτρονικό χρήμα» είτε «κάρτα που επιτρέπει την πρόσβαση σε ηλεκτρονικό χρήμα αποθηκευμένο σε λογαριασμούς ηλεκτρονικού χρήματος». Κατά συνέπεια, ο συνολικός αριθμός καρτών με λειτουργία ηλεκτρονικού χρήματος ισούται με το άθροισμα των δύο υποκατηγοριών.
               
            
                  3.
               
               
                  Ο συνολικός αριθμός καρτών που εκδίδουν πάροχοι υπηρεσιών πληρωμών κάτοικοι εσωτερικού αναφέρεται χωριστά ως «συνολικός αριθμός καρτών (ανεξαρτήτως του αριθμού λειτουργιών στην κάρτα)». Ο δείκτης αυτός δεν ισούται αναγκαστικά με το άθροισμα των «καρτών με λειτουργία μετρητών», των «καρτών με λειτουργία πληρωμών» και των «καρτών με λειτουργία ηλεκτρονικού χρήματος», διότι οι κατηγορίες αυτές μπορεί να μην είναι αλληλοαποκλειόμενες.
               
            
                  4.
               
               
                  Ο δείκτης «κάρτες με συνδυασμένη λειτουργία χρέωσης, μετρητών και ηλεκτρονικού χρήματος» αναφέρεται σε κάρτα που εκδίδεται από πάροχο υπηρεσιών πληρωμών και διαθέτει συνδυασμένη λειτουργία μετρητών, χρέωσης και ηλεκτρονικού χρήματος. Επιπλέον, αναφέρεται σε καθεμία από τις υποκατηγορίες:
                  
                              α)
                           
                           
                              «κάρτες με λειτουργία μετρητών»·
                           
                        
                              β)
                           
                           
                              «κάρτες με λειτουργία χρέωσης»·
                           
                        
                              γ)
                           
                           
                              «κάρτες με λειτουργία ηλεκτρονικού χρήματος».
                           
                        
            
                  5.
               
               
                  Αν μια κάρτα με συνδυασμένη λειτουργία προσφέρει και επιπρόσθετες λειτουργίες, αναγγέλλεται και στην οικεία υποκατηγορία.
               
            
                  6.
               
               
                  Οι κάρτες προσμετρώνται στον φορέα έκδοσής τους, ανεξαρτήτως της κατοικίας του κατόχου της κάρτας ή του τόπου του λογαριασμού με τον οποίο συνδέεται η κάρτα.
               
            
                  7.
               
               
                  Κάθε χώρα υποβάλλει τον αριθμό των καρτών που εκδίδονται από παρόχους υπηρεσιών πληρωμών κατοίκους εσωτερικού, ανεξαρτήτως του αν πρόκειται για κάρτα συνεργασίας (co-branded card) ή όχι.
               
            
                  8.
               
               
                  Περιλαμβάνονται οι κάρτες σε κυκλοφορία, ανεξαρτήτως του τόπου έκδοσης ή του τόπου χρησιμοποίησής τους.
               
            
                  9.
               
               
                  Περιλαμβάνονται οι κάρτες που εκδίδονται από συστήματα κάρτας, δηλ. από τριμερή ή τετραμερή συστήματα.
               
            
                  10.
               
               
                  Δεν περιλαμβάνονται κάρτες που έχουν λήξει ή έχουν αποσυρθεί.
               
            
                  11.
               
               
                  Δεν περιλαμβάνονται κάρτες που εκδίδονται από εμπόρους, δηλ. οι κάρτες επιχειρήσεων λιανικής (retail cards), εκτός αν έχουν εκδοθεί σε συνεργασία με πάροχο υπηρεσιών πληρωμών, δηλ. είναι κάρτες συνεργασίας (co-branded).
               
            
         Μέρος 2.2   Συσκευές αποδοχής καρτών πληρωμών (Πίνακας 3)
      
      
                  1.
               
               
                  Αναγγέλλονται όλα τα τερματικά που παρέχονται από παρόχους υπηρεσιών πληρωμών κατοίκους εσωτερικού, συμπεριλαμβανομένων όλων των τερματικών που είναι εγκατεστημένα στη χώρα παροχής στοιχείων και των τερματικών που είναι εγκατεστημένα εκτός της χώρας παροχής στοιχείων.
               
            
                  2.
               
               
                  Η οντότητα που παρέχει τερματικά είναι ο αποδέκτης, ανεξαρτήτως του ποιος είναι ο κύριος του τερματικού. Κατά συνέπεια, υπολογίζονται μόνο τα τερματικά που παρέχονται από τον αποδέκτη.
               
            
                  3.
               
               
                  Τερματικά που παρέχονται από υποκαταστήματα και/ή θυγατρικές του παρόχου υπηρεσιών πληρωμών εγκατεστημένα στο εξωτερικό δεν υποβάλλονται από τη μητρική οντότητα πάροχο υπηρεσιών πληρωμών, αλλά από τα ίδια τα υποκαταστήματα και/ή θυγατρικές.
               
            
                  4.
               
               
                  Κάθε τερματικό υπολογίζεται μεμονωμένα, ακόμα και αν σε μια εμπορική εγκατάσταση υπάρχουν περισσότερα τερματικά του ίδιου τύπου.
               
            
                  5.
               
               
                  Αν ένα ATM προσφέρει περισσότερες από μία λειτουργίες υπολογίζεται σε κάθε οικεία υποκατηγορία. Κατά συνέπεια, ο συνολικός αριθμός ΑΤΜ μπορεί να είναι μικρότερος από το άθροισμα των υποκατηγοριών. Προκειμένου να αποφευχθούν οι διπλές μετρήσεις, οι υποκατηγορίες δεν πρέπει να αθροίζονται.
               
            
                  6.
               
               
                  Τα τερματικά POS χωρίζονται σε δύο υποκατηγορίες: «τερματικά EFTPOS» και «τερματικά καρτών ηλεκτρονικού χρήματος». Οι υποκατηγορίες δεν πρέπει να αθροίζονται, διότι δεν είναι αλληλοαποκλειόμενες και το άθροισμά τους δεν ισούται με το σύνολο.
               
            
                  7.
               
               
                  Αν ένα τερματικό καρτών ηλεκτρονικού χρήματος προσφέρει περισσότερες από μία λειτουργίες, υπολογίζεται σε κάθε οικεία υποκατηγορία. Κατά συνέπεια, ο συνολικός αριθμός τερματικών καρτών ηλεκτρονικού χρήματος μπορεί να είναι μικρότερος από το άθροισμα των υποκατηγοριών. Προκειμένου να αποφευχθούν οι διπλές μετρήσεις, οι υποκατηγορίες δεν πρέπει να αθροίζονται.
               
            
         Μέρος 2.3   Συναλλαγές πληρωμής στις οποίες συμμετέχουν μη-ΝΧΙ (Πίνακας 4)
      
      
                  1.
               
               
                  Οι συναλλαγές πληρωμής δρομολογούνται από μη-ΝΧΙ σε οποιονδήποτε αντισυμβαλλόμενο ή από παρόχους υπηρεσιών πληρωμών, αν ο αντισυμβαλλόμενος είναι μη-ΝΧΙ. Περιλαμβάνουν:
                  
                              α)
                           
                           
                              συναλλαγές πληρωμής μεταξύ δύο λογαριασμών που τηρούνται σε διαφορετικούς παρόχους υπηρεσιών πληρωμών, οι οποίες εκτελούνται με χρησιμοποίηση ενδιαμέσου, δηλ. πληρωμές που αποστέλλονται σε άλλο πάροχο υπηρεσιών πληρωμών ή σε άλλο σύστημα πληρωμών· και
                           
                        
                              β)
                           
                           
                              συναλλαγές πληρωμής μεταξύ δύο λογαριασμών που τηρούνται στον ίδιο πάροχο υπηρεσιών πληρωμών, π.χ. συναλλαγές «on-us» με διακανονισμό της συναλλαγής είτε στους λογαριασμούς του ίδιου του παρόχου υπηρεσιών πληρωμών είτε με χρησιμοποίηση ενδιαμέσου, δηλ. άλλου παρόχου υπηρεσιών πληρωμών ή συστήματος πληρωμών.
                           
                        
            
                  2.
               
               
                  Οι συναλλαγές πληρωμής που δρομολογούνται από πάροχο υπηρεσιών πληρωμών κάτοικο εσωτερικού και εκτελούνται με ειδική εντολή συναλλαγής, δηλ. με χρησιμοποίηση μέσου πληρωμών, περιλαμβάνονται στις «συναλλαγές ανά είδος υπηρεσίας πληρωμών».
               
            
                  3.
               
               
                  Οι μεταφορές κεφαλαίων μεταξύ λογαριασμών στο ίδιο όνομα, καθώς και μεταξύ διαφορετικού είδους λογαριασμών, περιλαμβάνονται στη χρησιμοποιούμενη υπηρεσία πληρωμών. Οι μεταφορές μεταξύ διαφορετικού είδους λογαριασμών περιλαμβάνουν, για παράδειγμα, μεταφορές από μεταβιβάσιμη κατάθεση σε λογαριασμό στον οποίο τηρείται μη μεταβιβάσιμη κατάθεση.
               
            
                  4.
               
               
                  Σε περίπτωση ομαδικών συναλλαγών πληρωμής, υπολογίζεται κάθε επιμέρους συναλλαγή πληρωμής.
               
            
                  5.
               
               
                  Περιλαμβάνονται συναλλαγές πληρωμής σε ξένο νόμισμα. Τα στοιχεία μετατρέπονται σε ευρώ με τη συναλλαγματική ισοτιμία αναφοράς της ΕΚΤ ή με τις συναλλαγματικές ισοτιμίες που ισχύουν για τις οικείες συναλλαγές.
               
            
                  6.
               
               
                  Δεν περιλαμβάνονται συναλλαγές πληρωμής που δρομολογούνται από πάροχο υπηρεσιών πληρωμών κάτοικο εσωτερικού και εκτελούνται χωρίς ειδική εντολή συναλλαγής, δηλ. χωρίς τη χρησιμοποίηση υπηρεσίας πληρωμών, με απλή λογιστική εγγραφή στον λογαριασμό μη-ΝΧΙ. Αν δεν είναι δυνατή η διάκριση, οι εν λόγω συναλλαγές περιλαμβάνονται στις «συναλλαγές ανά είδος υπηρεσίας πληρωμών».
               
            
         Σύνολο συναλλαγών πληρωμής
      
      
                  7.
               
               
                  Ο δείκτης «σύνολο συναλλαγών πληρωμής στις οποίες συμμετέχουν μη-ΝΧΙ» είναι το άθροισμα των έξι αλληλοαποκλειόμενων υποκατηγοριών: «μεταφορές πιστώσεων», «άμεσες χρεώσεις», «πληρωμές με κάρτες που εκδίδονται από παρόχους υπηρεσιών πληρωμών κατοίκους εσωτερικού (πλην των καρτών που διαθέτουν μόνο λειτουργία ηλεκτρονικού χρήματος)», «συναλλαγές πληρωμής με ηλεκτρονικό χρήμα», «επιταγές» και «λοιπές υπηρεσίες πληρωμών».
               
            
         Μεταφορές πιστώσεων
      
      
                  8.
               
               
                  Κάθε συναλλαγή κατατάσσεται σε μία μόνον υποκατηγορία, δηλ. είτε στις συναλλαγές «που δρομολογούνται σε έντυπη μορφή» είτε στις συναλλαγές «που δρομολογούνται ηλεκτρονικά». Επειδή οι υποκατηγορίες είναι αλληλοαποκλειόμενες, ο συνολικός αριθμός των μεταφορών πιστώσεων ισούται προς το άθροισμα των υποκατηγοριών. Η ίδια αρχή ισχύει και για τη συνολική αξία των μεταφορών πιστώσεων.
               
            
                  9.
               
               
                  Οι μεταφορές πιστώσεων που αναφέρονται ως συναλλαγές «που δρομολογούνται ηλεκτρονικά» διακρίνονται περαιτέρω σε μεταφορές «που δρομολογούνται με αρχείο/δέσμη» και μεταφορές «που δρομολογούνται ως μεμονωμένη πληρωμή». Επειδή οι υποκατηγορίες είναι αλληλοαποκλειόμενες, ο συνολικός αριθμός των μεταφορών πιστώσεων που δρομολογούνται ηλεκτρονικά ισούται προς το άθροισμα των υποκατηγοριών. Η ίδια αρχή ισχύει και για τη συνολική αξία των μεταφορών πιστώσεων που δρομολογούνται ηλεκτρονικά.
               
            
                  10.
               
               
                  Περιλαμβάνονται οι μεταφορές πιστώσεων που πραγματοποιούνται μέσω ΑΤΜ με λειτουργία μεταφοράς πιστώσεων.
               
            
                  11.
               
               
                  Στις μεταφορές πιστώσεων περιλαμβάνονται επίσης οι συναλλαγές με χρήση μετρητών από τη μία ή και τις δύο πλευρές και οι συναλλαγές μέσω υπηρεσίας πληρωμών μεταφοράς πιστώσεων.
               
            
                  12.
               
               
                  Περιλαμβάνονται επίσης οι μεταφορές πιστώσεων για την εξόφληση χρεωστικών υπολοίπων προερχόμενων από συναλλαγές με κάρτες που διαθέτουν λειτουργία πίστωσης ή μεταγενέστερης χρέωσης.
               
            
                  13.
               
               
                  Στις μεταφορές πιστώσεων περιλαμβάνονται όλες οι μεταφορές πιστώσεων στο πλαίσιο του Ενιαίου Χώρου Πληρωμών σε Ευρώ (SEPA), καθώς και οι συναλλαγές εκτός SEPA. Οι συναλλαγές εκτός SEPA αναφέρονται επίσης στην υποκατηγορία «εκτός SEPA».
               
            
                  14.
               
               
                  Στις υποκατηγορίες μεταφορών «που δρομολογούνται με αρχείο/δέσμη» και μεταφορών «που δρομολογούνται ως μεμονωμένη πληρωμή» περιλαμβάνονται όλες οι συναλλαγές SEPA και εκτός SEPA.
               
            
                  15.
               
               
                  Στις «αποσταλείσες εγχώριες συναλλαγές», «αποσταλείσες διασυνοριακές συναλλαγές» και «ληφθείσες διασυνοριακές συναλλαγές» περιλαμβάνονται τόσο οι συναλλαγές SEPA όσο και εκτός SEPA.
               
            
                  16.
               
               
                  Δεν περιλαμβάνονται στις μεταφορές πιστώσεων οι πληρωμές μετρητών σε λογαριασμό με χρήση τραπεζικού εντύπου.
               
            
         Άμεσες χρεώσεις
      
      
                  17.
               
               
                  Περιλαμβάνονται τόσο οι εφάπαξ όσο και οι επαναλαμβανόμενες άμεσες χρεώσεις. Στην περίπτωση επαναλαμβανόμενων άμεσων χρεώσεων, κάθε μεμονωμένη πληρωμή υπολογίζεται ως μία συναλλαγή.
               
            
                  18.
               
               
                  Περιλαμβάνονται οι άμεσες χρεώσεις για την εξόφληση χρεωστικών υπολοίπων προερχόμενων από συναλλαγές με κάρτες που διαθέτουν λειτουργία πίστωσης ή μεταγενέστερης χρέωσης, διότι αποτελούν χωριστές πληρωμές από τον κάτοχο προς τον εκδότη της κάρτας.
               
            
                  19.
               
               
                  Οι άμεσες χρεώσεις διακρίνονται περαιτέρω σε χρεώσεις «που δρομολογούνται με αρχείο/δέσμη» και χρεώσεις «που δρομολογούνται ως μεμονωμένη πληρωμή». Επειδή οι υποκατηγορίες είναι αλληλοαποκλειόμενες, ο συνολικός αριθμός των άμεσων χρεώσεων ισούται προς το άθροισμα των υποκατηγοριών. Η ίδια αρχή ισχύει και για τη συνολική αξία των άμεσων χρεώσεων.
               
            
                  20.
               
               
                  Στις άμεσες χρεώσεις περιλαμβάνονται όλες οι άμεσες χρεώσεις SEPA καθώς και οι συναλλαγές εκτός SEPA. Οι συναλλαγές εκτός SEPA αναφέρονται επίσης στην υποκατηγορία «εκτός SEPA».
               
            
                  21.
               
               
                  Στις υποκατηγορίες άμεσων χρεώσεων «που δρομολογούνται με αρχείο/δέσμη» και άμεσων χρεώσεων «που δρομολογούνται ως μεμονωμένη πληρωμή» περιλαμβάνονται όλες οι συναλλαγές SEPA και εκτός SEPA.
               
            
                  22.
               
               
                  Στις «αποσταλείσες εγχώριες συναλλαγές», «αποσταλείσες διασυνοριακές συναλλαγές» και «ληφθείσες διασυνοριακές συναλλαγές» περιλαμβάνονται τόσο οι συναλλαγές SEPA όσο και εκτός SEPA.
               
            
                  23.
               
               
                  Δεν περιλαμβάνονται στις άμεσες χρεώσεις οι πληρωμές μετρητών από λογαριασμό με χρήση τραπεζικού εντύπου.
               
            
         Πληρωμές με κάρτα
      
      
                  24.
               
               
                  Υποβάλλονται οι συναλλαγές πληρωμής με κάρτες που εκδίδονται από παρόχους υπηρεσιών πληρωμών κατοίκους εσωτερικού, ανεξαρτήτως του τόπου εγκατάστασης της επωνυμίας με χρήση της οποίας πραγματοποιήθηκε η συναλλαγή πληρωμής.
               
            
                  25.
               
               
                  Στις συναλλαγές που υποβάλλει η υπηρεσία πληρωμών περιλαμβάνονται στοιχεία για τις συναλλαγές με κάρτες σε εικονικά σημεία πώλησης, π.χ. μέσω Διαδικτύου ή τηλεφώνου.
               
            
                  26.
               
               
                  Οι συναλλαγές πληρωμής πραγματοποιούνται με χρήση καρτών που διαθέτουν λειτουργία χρέωσης, πίστωσης ή μεταγενέστερης χρέωσης μέσω τερματικού ή άλλων διόδων. Αναφέρεται η ακόλουθη ανάλυση συναλλαγών πληρωμής με κάρτα:
                  
                              α)
                           
                           
                              «πληρωμές με κάρτες που διαθέτουν λειτουργία χρέωσης»·
                           
                        
                              β)
                           
                           
                              «πληρωμές με κάρτες που διαθέτουν λειτουργία μεταγενέστερης χρέωσης»·
                           
                        
                              γ)
                           
                           
                              «πληρωμές με κάρτες που διαθέτουν λειτουργία πίστωσης»·
                           
                        
                              δ)
                           
                           
                              «πληρωμές με κάρτες που διαθέτουν λειτουργία χρέωσης ή μεταγενέστερης χρέωσης»·
                           
                        
                              ε)
                           
                           
                              «πληρωμές με κάρτες που διαθέτουν λειτουργία πίστωσης ή μεταγενέστερης χρέωσης».
                           
                        
            
                  27.
               
               
                  Οι υποκατηγορίες «πληρωμές με κάρτες που διαθέτουν λειτουργία χρέωσης ή μεταγενέστερης χρέωσης« και «πληρωμές με κάρτες που διαθέτουν λειτουργία πίστωσης ή μεταγενέστερης χρέωσης» αναφέρονται μόνον αν δεν μπορεί να προσδιοριστεί η συγκεκριμένη λειτουργία της κάρτας.
               
            
                  28.
               
               
                  Κάθε συναλλαγή αναφέρεται σε μία μόνο υποκατηγορία. Επειδή οι υποκατηγορίες είναι αλληλοαποκλειόμενες, ο συνολικός αριθμός των πληρωμών με κάρτα ισούται προς το άθροισμα των υποκατηγοριών. Η ίδια αρχή ισχύει και για τη συνολική αξία των πληρωμών με κάρτα.
               
            
                  29.
               
               
                  Οι συναλλαγές πληρωμής με κάρτα διακρίνονται επίσης στις υποκατηγορίες συναλλαγών «που υποβάλλονται σε EFTPOS με υλική υπόσταση» και συναλλαγών «που υποβάλλονται εξ αποστάσεως». Επειδή οι υποκατηγορίες είναι αλληλοαποκλειόμενες, ο συνολικός αριθμός των πληρωμών με κάρτα ισούται προς το άθροισμα των υποκατηγοριών. Η ίδια αρχή ισχύει και για τη συνολική αξία των πληρωμών με κάρτα.
               
            
                  30.
               
               
                  Πληρωμές με κάρτες που εκδίδονται από παρόχους υπηρεσιών πληρωμών κατοίκους εσωτερικού και διαθέτουν μόνο λειτουργία ηλεκτρονικού χρήματος δεν περιλαμβάνονται.
               
            
         Συναλλαγές πληρωμής με ηλεκτρονικό χρήμα
      
      
                  31.
               
               
                  Κάθε συναλλαγή κατατάσσεται σε μία μόνο υποκατηγορία, δηλ. «με κάρτες στις οποίες μπορεί να αποθηκευθεί απευθείας ηλεκτρονικό χρήμα» ή «με λογαριασμούς ηλεκτρονικού χρήματος». Επειδή οι υποκατηγορίες είναι αλληλοαποκλειόμενες, ο συνολικός αριθμός των συναλλαγών πληρωμής με ηλεκτρονικό χρήμα ισούται προς το άθροισμα των υποκατηγοριών. Η ίδια αρχή ισχύει και για τη συνολική αξία των συναλλαγών πληρωμής με ηλεκτρονικό χρήμα.
               
            
                  32.
               
               
                  Οι συναλλαγές της υποκατηγορίας «με λογαριασμούς ηλεκτρονικού χρήματος» διακρίνονται περαιτέρω προκειμένου να δοθούν πληροφορίες για τις συναλλαγές «με λογαριασμούς στους οποίους η πρόσβαση είναι δυνατή με κάρτα».
               
            
         Επιταγές
      
      
                  33.
               
               
                  Περιλαμβάνονται οι αναλήψεις μετρητών με επιταγές.
               
            
                  34.
               
               
                  Δεν περιλαμβάνονται αναλήψεις μετρητών με χρήση τραπεζικών εντύπων.
               
            
                  35.
               
               
                  Δεν περιλαμβάνονται επιταγές που εκδίδονται, αλλά δεν υποβάλλονται για συμψηφισμό.
               
            
         Διασυνοριακές συναλλαγές
      
      
                  36.
               
               
                  Όσον αφορά τις αποσταλείσες συναλλαγές, προκειμένου να αποφευχθούν οι διπλές μετρήσεις, οι διασυνοριακές συναλλαγές υπολογίζονται στη χώρα από την οποία προέρχεται η συναλλαγή.
               
            
                  37.
               
               
                  Όσον αφορά τις ληφθείσες συναλλαγές, προκειμένου να αποφευχθούν οι διπλές μετρήσεις, οι διασυνοριακές συναλλαγές υπολογίζονται στη χώρα στην οποία αποστέλλεται η συναλλαγή.
               
            
                  38.
               
               
                  Η διαφορά μεταξύ «αποσταλεισών διασυνοριακών συναλλαγών» και «ληφθεισών διασυνοριακών συναλλαγών» υποδηλώνει την καθαρή εισροή ή εκροή συναλλαγών προς ή από τη χώρα παροχής στοιχείων.
               
            
         Ροή κεφαλαίων
      
      
                  39.
               
               
                  Η κατεύθυνση της ροής κεφαλαίων εξαρτάται από την υπηρεσία πληρωμών και τη δίοδο δρομολόγησης που χρησιμοποιούνται:
                  
                              α)
                           
                           
                              στην περίπτωση μεταφορών πιστώσεων, πληρωμών με ηλεκτρονικό χρήμα και συναφών συναλλαγών, οι οποίες πραγματοποιούνται με πρωτοβουλία του πληρωτή, ο αποστέλλων συμμετέχων αποστέλλει και τα κεφάλαια, ενώ ο λαμβάνων συμμετέχων λαμβάνει και τα κεφάλαια·
                           
                        
                              β)
                           
                           
                              στην περίπτωση άμεσων χρεώσεων, επιταγών, πληρωμών με ηλεκτρονικό χρήμα και συναφών συναλλαγών, οι οποίες πραγματοποιούνται με πρωτοβουλία του δικαιούχου πληρωμής, ο αποστέλλων συμμετέχων λαμβάνει τα κεφάλαια, ενώ ο λαμβάνων συμμετέχων αποστέλλει τα κεφάλαια·
                           
                        
                              γ)
                           
                           
                              στην περίπτωση πληρωμών με κάρτα, μολονότι η συναλλαγή πραγματοποιείται με πρωτοβουλία του δικαιούχου πληρωμής, η συναλλαγή αντιμετωπίζεται, για τους σκοπούς του παρόντος κανονισμού, ως συναλλαγή που πραγματοποιείται με πρωτοβουλία του πληρωτή.
                           
                        
            
         Μέρος 2.4   Συναλλαγές πληρωμής ανά είδος τερματικού στις οποίες συμμετέχουν μη-ΝΧΙ (Πίνακας 5)
      
      
                  1.
               
               
                  Όλοι οι δείκτες του παρόντος πίνακα αναφέρονται σε συναλλαγές πληρωμής με ή χωρίς χρήση μετρητών μέσω τερματικού με υλική υπόσταση (όχι εικονικού).
               
            
                  2.
               
               
                  Οι πάροχοι υπηρεσιών πληρωμών κάτοικοι εσωτερικού παρέχουν πληροφορίες για όλες τις συναλλαγές πληρωμής μέσω των τερματικών που παρέχουν (δηλ. αποδέχονται) οι πάροχοι υπηρεσιών πληρωμών.
               
            
                  3.
               
               
                  Οι πάροχοι υπηρεσιών πληρωμών κάτοικοι εσωτερικού παρέχουν πληροφορίες για όλες τις συναλλαγές πληρωμής με κάρτες που εκδίδουν οι πάροχοι υπηρεσιών πληρωμών μέσω τερματικών που παρέχουν πάροχοι υπηρεσιών πληρωμών κάτοικοι εξωτερικού.
               
            
                  4.
               
               
                  Συναλλαγές πληρωμών μέσω τερματικών που παρέχουν υποκαταστήματα ή θυγατρικές του παρόχου υπηρεσιών πληρωμών στο εξωτερικό δεν υποβάλλονται από τον μητρικό φορέα πάροχο υπηρεσιών πληρωμών.
               
            
                  5.
               
               
                  Οι συναλλαγές ανά είδος τερματικού αναλύονται σε τρεις διαφορετικές κατηγορίες με βάση τον τόπο κατοικίας του παρόχου υπηρεσιών πληρωμών. Οι κατηγορίες των σημείων (α) και (β) κατωτέρω προσμετρώνται στον αποδέκτη, ενώ η κατηγορία του σημείου (γ) κατωτέρω προσμετρείται στον εκδότη:
                  
                              α)
                           
                           
                              συναλλαγές πληρωμής σε τερματικά που παρέχονται από παρόχους υπηρεσιών πληρωμών κατοίκους εσωτερικού με κάρτες που εκδίδονται από παρόχους υπηρεσιών πληρωμών κατοίκους εσωτερικού·
                           
                        
                              β)
                           
                           
                              συναλλαγές πληρωμής σε τερματικά που παρέχονται από παρόχους υπηρεσιών πληρωμών κατοίκους εσωτερικού με κάρτες που εκδίδονται από παρόχους υπηρεσιών πληρωμών κατοίκους εξωτερικού·
                           
                        
                              γ)
                           
                           
                              συναλλαγές πληρωμής σε τερματικά που παρέχονται από παρόχους υπηρεσιών πληρωμών κατοίκους εξωτερικού με κάρτες που εκδίδονται από παρόχους υπηρεσιών πληρωμών κατοίκους εσωτερικού.
                           
                        
            
                  6.
               
               
                  Οι υποκατηγορίες καθεμίας από τις κατηγορίες α), β) και γ) του σημείου 5 δεν πρέπει να αθροίζονται.
               
            
                  7.
               
               
                  Στον πίνακα αυτόν, η γεωγραφική ανάλυση βασίζεται στον τόπο εγκατάστασης του τερματικού.
               
            
         Μέρος 2.5   Συμμετοχή σε επιλεγμένα συστήματα πληρωμών (Πίνακας 6)
      
      
                  1.
               
               
                  Ο πίνακας αυτός αναφέρεται στον αριθμό, το είδος και τον θεσμικό τομέα των συμμετεχόντων (ανεξαρτήτως τόπου εγκατάστασης) σε σύστημα πληρωμών.
               
            
                  2.
               
               
                  Ο δείκτης «αριθμός συμμετεχόντων» ισούται με το άθροισμα των δύο αλληλοαποκλειόμενων υποκατηγοριών «άμεσοι συμμετέχοντες» και «έμμεσοι συμμετέχοντες».
               
            
                  3.
               
               
                  Ο δείκτης «άμεσοι συμμετέχοντες» ισούται με το άθροισμα των τριών αλληλοαποκλειόμενων υποκατηγοριών «πιστωτικά ιδρύματα», «κεντρική τράπεζα» και «λοιποί άμεσοι συμμετέχοντες».
               
            
                  4.
               
               
                  Ο δείκτης «λοιποί άμεσοι συμμετέχοντες» ισούται με το άθροισμα των τεσσάρων αλληλοαποκλειόμενων υποκατηγοριών «δημόσια διοίκηση», «φορείς εκκαθάρισης και συμψηφισμού», «λοιπά χρηματοπιστωτικά ιδρύματα» και «λοιποί».
               
            
         Μέρος 2.6   Πληρωμές των οποίων η επεξεργασία πραγματοποιείται από επιλεγμένα συστήματα πληρωμών (Πίνακας 7)
      
      
                  1.
               
               
                  Ο πίνακας αναφέρεται σε συναλλαγές πληρωμής των οποίων η επεξεργασία πραγματοποιείται μέσω συστήματος πληρωμών.
               
            
                  2.
               
               
                  Οι συναλλαγές πληρωμής παρόχου υπηρεσιών πληρωμών για ίδιο λογαριασμό αναφέρονται στους οικείους δείκτες του πίνακα.
               
            
                  3.
               
               
                  Στην περίπτωση συστήματος πληρωμών στο οποίο διακανονίζει τις θέσεις του άλλο, π.χ. επικουρικό, σύστημα πληρωμών, ισχύουν οι ακόλουθες αρχές:
                  
                              α)
                           
                           
                              το σύστημα διακανονισμού υποβάλλει τον πραγματικό αριθμό πράξεων διακανονισμού και το πραγματικό ποσό που διακανονίζεται·
                           
                        
                              β)
                           
                           
                              αν οι συναλλαγές πληρωμών διακανονίζονται εκτός του συστήματος πληρωμών και μόνον οι καθαρές θέσεις διακανονίζονται μέσω του συστήματος πληρωμών, υπολογίζονται μόνον οι συναλλαγές για τον διακανονισμό των καθαρών θέσεων, οι οποίες προσμετρώνται στην υπηρεσία πληρωμών που χρησιμοποιήθηκε για τη συναλλαγή διακανονισμού.
                           
                        
            
                  4.
               
               
                  Κάθε συναλλαγή πληρωμής υπολογίζεται μόνο μία φορά και προσμετρείται στον συμμετέχοντα που την αποστέλλει, δηλ. η χρέωση του λογαριασμού του πληρωτή και η πίστωση του λογαριασμού του δικαιούχου πληρωμής δεν υπολογίζονται χωριστά. Πρβλ. ενότητα για τη ροή κεφαλαίων, στο μέρος 2.3 ανωτέρω.
               
            
                  5.
               
               
                  Στην περίπτωση πολλαπλών μεταφορών πιστώσεων, δηλ. ομαδικών πληρωμών, υπολογίζεται κάθε στοιχείο της πληρωμής.
               
            
                  6.
               
               
                  Στην περίπτωση συστημάτων συμψηφισμού, αναγγέλλεται ο ακαθάριστος αριθμός και αξία των συναλλαγών πληρωμής, και όχι το αποτέλεσμα του συμψηφισμού.
               
            
                  7.
               
               
                  Τα συστήματα πληρωμών διακρίνουν και αναγγέλλουν τις εγχώριες και τις διασυνοριακές συναλλαγές βάσει της κατοικίας του αποστέλλοντος και του λαμβάνοντος συμμετέχοντος. Η υπαγωγή στις κατηγορίες «εγχώριες συναλλαγές» ή «διασυνοριακές συναλλαγές» αντικατοπτρίζει τον τόπο όπου βρίσκονται οι ενδιαφερόμενοι.
               
            
                  8.
               
               
                  Προκειμένου να αποφευχθούν οι διπλές μετρήσεις, οι διασυνοριακές συναλλαγές υπολογίζονται στη χώρα από την οποία προέρχεται η συναλλαγή.
               
            
                  9.
               
               
                  Ο δείκτης «πληρωμές με κάρτες» περιλαμβάνει τις συναλλαγές μέσω ΑΤΜ, αν τα στοιχεία δεν είναι δυνατόν να αναλυθούν· σε διαφορετική περίπτωση, οι συναλλαγές μέσω ΑΤΜ περιλαμβάνονται στον χωριστό δείκτη «συναλλαγές μέσω ΑΤΜ».
               
            
                  10.
               
               
                  Ο δείκτης «πληρωμές με κάρτες» περιλαμβάνει όλες τις συναλλαγές πληρωμής τις οποίες επεξεργάζεται το σύστημα πληρωμών, ανεξαρτήτως του τόπου έκδοσης ή χρησιμοποίησης της κάρτας.
               
            
                  11.
               
               
                  Συναλλαγές πληρωμών που ακυρώνονται δεν περιλαμβάνονται. Συναλλαγές που απορρίπτονται στη συνέχεια περιλαμβάνονται.
               
            
   
      ΠΑΡΑΡΤΗΜΑ ΙΙ
      
         ΟΡΙΣΜΟΙ ΣΤΟΙΧΕΙΩΝ
      
      
                  Όρος
               
               
                  Ορισμός
               
            
                  Άμεσες χρεώσεις εκ των οποίων: εκτός SEPA (Direct debits of which: non-SEPA)
               
               
                  Άμεσες χρεώσεις που δεν πληρούν τους όρους των άμεσων χρεώσεων SEPA, όπως θεσπίζονται με τον κανονισμό (ΕΕ) αριθ. 260/2012 του Ευρωπαϊκού Κοινοβουλίου και του Συμβουλίου (1).
               
            
                  Άμεση χρέωση (Direct debit)
               
               
                  Υπηρεσία πληρωμών που επιτρέπει τη χρέωση λογαριασμού πληρωμής του πληρωτή, ενδεχομένως σε επαναλαμβανόμενη βάση, όταν η συναλλαγή πληρωμής δρομολογείται από τον δικαιούχο πληρωμής βάσει συναίνεσης του πληρωτή προς τον δικαιούχο πληρωμής, τον πάροχο υπηρεσιών πληρωμών του δικαιούχου ή τον πάροχο υπηρεσιών πληρωμών του ίδιου του πληρωτή.
               
            
                  Άμεση χρέωση που δρομολογείται με αρχείο/δέσμη (Direct debit initiated in a file/batch)
               
               
                  Άμεση χρέωση που δρομολογείται ηλεκτρονικά και περιλαμβάνεται σε ομάδα άμεσων χρεώσεων τις οποίες ο πληρωτής υποβάλλει συλλογικά. Κάθε άμεση χρέωση που περιλαμβάνεται σε αρχείο/δέσμη υπολογίζεται ως ξεχωριστή άμεση χρέωση κατά την υποβολή του αριθμού συναλλαγών.
               
            
                  Άμεση χρέωση που δρομολογείται ως μεμονωμένη πληρωμή (Direct debit initiated on a single payment basis)
               
               
                  Άμεση χρέωση που δρομολογείται ηλεκτρονικά και είναι ανεξάρτητη από άλλες άμεσες χρεώσεις, δηλ. δεν περιλαμβάνεται σε ομάδα άμεσων χρεώσεων που δρομολογούνται συλλογικά.
               
            
                  Άμεσος συμμετέχων (Direct participant)
               
               
                  Οντότητα η οποία ταυτοποιείται ή αναγνωρίζεται από σύστημα πληρωμών και είναι εξουσιοδοτημένη να αποστέλλει και να λαμβάνει εντολές πληρωμής απευθείας προς ή από το σύστημα χωρίς να χρησιμοποιεί ενδιάμεσο φορέα ή η οποία δεσμεύεται άμεσα από τους κανόνες που διέπουν το σύστημα πληρωμών. Σε ορισμένα συστήματα, οι άμεσοι συμμετέχοντες ανταλλάσσουν επίσης εντολές για λογαριασμό έμμεσων συμμετεχόντων. Κάθε συμμετέχων που διαθέτει ίδια πρόσβαση στο σύστημα υπολογίζεται ξεχωριστά.
               
            
                  Ανάληψη μετρητών μέσω ΑΤΜ (πλην συναλλαγών με ηλεκτρονικό χρήμα) [ATM cash withdrawal (except e-money transactions)]
               
               
                  Ανάληψη μετρητών που διενεργείται μέσω ATM με κάρτα που διαθέτει λειτουργία μετρητών.
                  Οι ταμειακές πιστώσεις σε τερματικά POS με κάρτα που διαθέτει λειτουργία χρέωσης, πίστωσης ή μεταγενέστερης χρέωσης περιλαμβάνονται μόνον αν δεν συνδέονται με συναλλαγή πληρωμής.
                  Δεν περιλαμβάνονται οι αναλήψεις μετρητών που διενεργούνται συγχρόνως με συναλλαγή πληρωμής, οι οποίες υπάγονται στις «συναλλαγές σε POS».
               
            
                  Αντιπρόσωπος (Agent)
               
               
                  Ο όρος «αντιπρόσωπος» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Αποδέκτης (Acquirer)
               
               
                  Ο όρος χρησιμοποιείται στις ακόλουθες περιπτώσεις:
                  
                              α)
                           
                           
                              Η οντότητα που τηρεί λογαριασμούς καταθέσεων για πρόσωπα προς τα οποία πραγματοποιούνται πληρωμές με κάρτα, δηλ. εμπόρους, και στην οποία τα εν λόγω πρόσωπα διαβιβάζουν τα σχετικά με τις συναλλαγές στοιχεία. Ο αποδέκτης είναι υπεύθυνος για τη συλλογή των πληροφοριών σχετικά με τις συναλλαγές και για τον διακανονισμό με τα πρόσωπα προς τα οποία πραγματοποιούνται πληρωμές με κάρτα.
                           
                        
                              β)
                           
                           
                              Στις συναλλαγές σε σημεία πώλησης (POS), η οντότητα στην οποία το πρόσωπο προς το οποίο πραγματοποιούνται πληρωμές με κάρτα, συνήθως έμπορος, διαβιβάζει τις πληροφορίες που είναι απαραίτητες για την επεξεργασία της συναλλαγής με κάρτα. Ο αποδέκτης είναι η οντότητα που διαχειρίζεται τον λογαριασμό του εμπόρου.
                           
                        
                              γ)
                           
                           
                              Στις συναλλαγές μέσω αυτόματων ταμειολογιστικών μηχανών (ATM), η οντότητα που διαθέτει τραπεζογραμμάτια στον κάτοχο της κάρτας, είτε απευθείας είτε μέσω τρίτων παρόχων.
                           
                        
                              δ)
                           
                           
                              Η οντότητα που παρέχει τερματικά, ανεξαρτήτως του ποιος είναι ο κύριος των τερματικών.
                           
                        
            
                  Αποδοχή (Acquiring)
               
               
                  Υπηρεσίες που επιτρέπουν σε δικαιούχο πληρωμής να αποδεχθεί μέσο πληρωμής ή συναλλαγή πληρωμής, παρέχοντας τις υπηρεσίες εξακρίβωσης γνησιότητας, έγκρισης και διακανονισμού που έχουν ως αποτέλεσμα τη μεταφορά κεφαλαίων προς τον δικαιούχο πληρωμής.
               
            
                  Αποσταλείσα συναλλαγή (Transaction sent)
               
               
                  Συναλλαγή στην οποία συμπράττουν μη ΝΧΙ και η οποία αποστέλλεται σε πάροχο υπηρεσιών πληρωμών. Οι πληροφορίες παρέχονται στη χώρα παροχής στοιχείων από τον κάτοικο εσωτερικού πάροχο υπηρεσιών πληρωμών.
                  Για τις διάφορες υπηρεσίες πληρωμών, ισχύουν τα εξής:
                  
                              α)
                           
                           
                              οι μεταφορές πιστώσεων προσμετρώνται στον πληρωτή·
                           
                        
                              β)
                           
                           
                              οι άμεσες χρεώσεις προσμετρώνται στον δικαιούχο πληρωμής·
                           
                        
                              γ)
                           
                           
                              οι επιταγές προσμετρώνται στον δικαιούχο πληρωμής·
                           
                        
                              δ)
                           
                           
                              οι συναλλαγές με κάρτα προσμετρώνται στον πληρωτή, δηλ. στον εκδότη·
                           
                        
                              ε)
                           
                           
                              οι συναλλαγές πληρωμής με ηλεκτρονικό χρήμα προσμετρώνται είτε στον πληρωτή είτε στον δικαιούχο πληρωμής, ανάλογα με τη δίοδο μέσω της οποίας δρομολογούνται. Αν η συναλλαγή προσμετρηθεί στον πληρωτή (δικαιούχο πληρωμής) ως αποσταλείσα συναλλαγή, πρέπει να προσμετρηθεί στον δικαιούχο πληρωμής (πληρωτή) ως ληφθείσα συναλλαγή.
                           
                        Για τους σκοπούς των συστημάτων πληρωμών, πρόκειται για συναλλαγή που αποστέλλεται από συμμετέχοντα για επεξεργασία από το σύστημα πληρωμών.
               
            
                  Αριθμός καταθέσεων μιας ημέρας (Number of overnight deposits)
               
               
                  Αριθμός λογαριασμών καταθέσεων που είναι μετατρέψιμες σε οποιοδήποτε νόμισμα και/ή μεταβιβάσιμες κατόπιν αιτήματος του δικαιούχου με επιταγή, τραπεζική εντολή, εγγραφή χρέωσης ή παρόμοια μέσα, χωρίς ιδιαίτερη καθυστέρηση, περιορισμούς ή κυρώσεις.
               
            
                  Αριθμός καταθέσεων μιας ημέρας εκ των οποίων: προσβάσιμες μέσω διαδικτύου/Η/Υ (Number of overnight deposits of which: number of internet/PC linked overnight deposits)
               
               
                  Αριθμός λογαριασμών καταθέσεων μιας ημέρας που τηρούνται από μη ΝΧΙ, με καταθέσεις που είναι προσβάσιμες και μπορούν να χρησιμοποιηθούν ηλεκτρονικά από τον δικαιούχο μέσω του διαδικτύου ή τραπεζικών εφαρμογών Η/Υ (PC banking) με χρήση αποκλειστικού λογισμικού και γραμμών τηλεπικοινωνίας.
               
            
                  Αριθμός μεταβιβάσιμων καταθέσεων μιας ημέρας (Number of transferable overnight deposits)
               
               
                  Αριθμός λογαριασμών καταθέσεων μιας ημέρας με καταθέσεις άμεσα μεταβιβάσιμες κατόπιν αιτήματος του δικαιούχου για τη διενέργεια πληρωμών προς άλλους οικονομικούς φορείς με συνήθη μέσα πληρωμών, χωρίς ιδιαίτερη καθυστέρηση, περιορισμούς ή κυρώσεις.
               
            
                  Αριθμός μεταβιβάσιμων καταθέσεων μιας ημέρας εκ των οποίων προσβάσιμες μέσω διαδικτύου/Η/Υ (Number of transferable overnight deposits of which: number of internet/PC linked overnight)
               
               
                  Αριθμός μεταβιβάσιμων καταθέσεων μιας ημέρας που τηρούνται από μη ΝΧΙ, οι οποίες είναι προσβάσιμες και μπορούν να χρησιμοποιηθούν ηλεκτρονικά από τον δικαιούχο μέσω του διαδικτύου ή τραπεζικών εφαρμογών Η/Υ (PC banking) με χρήση αποκλειστικού λογισμικού και γραμμών τηλεπικοινωνίας.
               
            
                  ATM (αυτόματη ταμειολογιστική μηχανή) [ATM (automated teller machine)]
               
               
                  Ηλεκτρομηχανική συσκευή που επιτρέπει στους εξουσιοδοτημένους χρήστες, συνήθως με τη χρήση μηχανικά αναγνώσιμων καρτών με υλική υπόσταση, να πραγματοποιούν αναλήψεις μετρητών από τους λογαριασμούς τους και/ή να έχουν πρόσβαση σε άλλες υπηρεσίες, για παράδειγμα υπηρεσίες ερώτησης υπολοίπου, μεταφοράς κεφαλαίων ή κατάθεσης χρημάτων.
                  Δεν αποτελεί ΑΤΜ συσκευή που επιτρέπει μόνο ερωτήσεις υπολοίπου λογαριασμού.
                  Τα ΑΤΜ μπορούν να είναι σχεδιασμένα για τη διαβίβαση πληροφοριών online, με αίτηση εξουσιοδότησης σε πραγματικό χρόνο, ή offline.
               
            
                  ATM με λειτουργία ανάληψης μετρητών (ATM with a cash withdrawal function)
               
               
                  ATM που επιτρέπει στους εξουσιοδοτημένους χρήστες να πραγματοποιούν αναλήψεις μετρητών από τους λογαριασμούς τους χρησιμοποιώντας κάρτα με λειτουργία μετρητών.
               
            
                  ATM με λειτουργία μεταφοράς πιστώσεων (ATM with a credit transfer function)
               
               
                  ATM που επιτρέπει στους εξουσιοδοτημένους χρήστες να πραγματοποιούν μεταφορές πιστώσεων χρησιμοποιώντας κάρτα πληρωμών.
               
            
                  Δημόσια διοίκηση (Public administration)
               
               
                  Θεσμικές μονάδες παραγωγοί λοιπού μη εμπορεύσιμου προϊόντος, των οποίων η παραγωγή προορίζεται για ατομική και συλλογική κατανάλωση και χρηματοδοτούνται από υποχρεωτικές πληρωμές εκ μέρους μονάδων που ανήκουν σε άλλους τομείς, καθώς και θεσμικές μονάδες που ασχολούνται κυρίως με την αναδιανομή του εθνικού εισοδήματος και πλούτου, σύμφωνα με τον ορισμό του τομέα γενικής κυβέρνησης.
               
            
                  Διασυνοριακή συναλλαγή (Cross-border transaction)
               
               
                  Συναλλαγή πληρωμής η οποία δρομολογείται από πληρωτή ή από δικαιούχο πληρωμής, όταν ο πάροχος υπηρεσιών πληρωμών του πληρωτή και του δικαιούχου πληρωμής βρίσκονται σε διαφορετικές χώρες.
                  Ειδικά στην περίπτωση συστημάτων πληρωμών: συναλλαγή πληρωμής μεταξύ συμμετεχόντων που βρίσκονται σε διαφορετικές χώρες.
               
            
                  Δικαιούχος (πληρωμής) (Payee)
               
               
                  Ο όρος «δικαιούχος» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Εγχώρια συναλλαγή πληρωμής (Domestic payment transaction)
               
               
                  Ο όρος «εγχώρια συναλλαγή πληρωμής» έχει την ίδια έννοια με αυτή που αποδίδεται στον όρο «εθνική πράξη πληρωμής» με το άρθρο 2 του κανονισμού (ΕΕ) αριθ. 260/2012.
               
            
                  Εκδότης ηλεκτρονικού χρήματος (Electronic money issuer)
               
               
                  Ο όρος «εκδότης ηλεκτρονικού χρήματος» έχει την ίδια έννοια με αυτή που του αποδίδεται στο άρθρο 2 της οδηγίας 2009/110/ΕΚ.
               
            
                  Εκδότης κάρτας (Card issuer)
               
               
                  Χρηματοπιστωτικό ίδρυμα που διαθέτει κάρτες πληρωμών σε κατόχους, εγκρίνει συναλλαγές μέσω τερματικών σε POS ή ΑΤΜ και εγγυάται στον αποδέκτη την πληρωμή για συναλλαγές που είναι σύμφωνες με τους κανόνες του αντίστοιχου συστήματος.
                  Στην περίπτωση τριμερών συστημάτων, εκδότης κάρτας είναι το ίδιο το σύστημα κάρτας.
                  Στην περίπτωση τετραμερών συστημάτων, εκδότες κάρτας μπορούν να είναι οι ακόλουθες οντότητες:
                  
                              α)
                           
                           
                              πιστωτικό ίδρυμα·
                           
                        
                              β)
                           
                           
                              επιχείρηση που είναι μέλος συστήματος καρτών και έχει συμβατική σχέση με κάτοχο κάρτας, βάσει της οποίας παρέχεται και χρησιμοποιείται η κάρτα του εν λόγω συστήματος.
                           
                        
            
                  Έμμεσος συμμετέχων (Indirect participant)
               
               
                  Συμμετέχων σε σύστημα πληρωμών που εμφανίζει διαβάθμιση, ο οποίος χρησιμοποιεί άμεσο συμμετέχοντα ως ενδιάμεσο φορέα για την εκτέλεση ορισμένων από τις δραστηριότητες που επιτρέπει το σύστημα, και ιδίως του διακανονισμού.
                  Όλες οι συναλλαγές έμμεσου συμμετέχοντα διακανονίζονται στον λογαριασμό άμεσου συμμετέχοντα που έχει συμφωνήσει να εκπροσωπεί τον εν λόγω έμμεσο συμμετέχοντα. Κάθε συμμετέχων που διαθέτει ίδια πρόσβαση στο σύστημα ή είναι ο ίδιος προσβάσιμος εντός του συστήματος υπολογίζεται ξεχωριστά, ανεξαρτήτως από την ύπαρξη τυχόν νομικού δεσμού μεταξύ δύο ή περισσότερων τέτοιου είδους συμμετεχόντων.
               
            
                  Έμπορος (Merchant)
               
               
                  Οντότητα εξουσιοδοτημένη να λαμβάνει κεφάλαια ως αντάλλαγμα για την παροχή αγαθών και/ή υπηρεσιών, η οποία έχει συνάψει σύμβαση με πάροχο υπηρεσιών πληρωμών για την αποδοχή αυτών των κεφαλαίων.
               
            
                  Επιταγή (Cheque)
               
               
                  Γραπτή εντολή εκ μέρους ορισμένου προσώπου, δηλ. του εκδότη, προς άλλο, δηλ. προς τον πληρωτή — συνήθως πιστωτικό ίδρυμα, με την οποία ζητείται από τον πληρωτή να καταβάλει συγκεκριμένο ποσό επί τη εμφανίσει στον εκδότη ή σε τρίτο που υποδεικνύεται από τον εκδότη.
               
            
                  Επωνυμία (Brand)
               
               
                  Συγκεκριμένο προϊόν πληρωμών, ιδίως κάρτα, ο κύριος του οποίου επιτρέπει τη χρήση του σε μια συγκεκριμένη γεωγραφική περιοχή.
               
            
                  Ηλεκτρονικό χρήμα (Electronic money)
               
               
                  Νομισματική αξία αποθηκευμένη σε ηλεκτρονικό, μεταξύ άλλων και μαγνητικό υπόθεμα, αντιπροσωπευόμενη από απαίτηση έναντι του εκδότη, η οποία έχει εκδοθεί κατόπιν παραλαβής κεφαλαίων για τον σκοπό της πραγματοποίησης συναλλαγών πληρωμής κατά την έννοια του άρθρου 4 παράγραφος 5 της οδηγίας 2007/64/ΕΚ, και γίνεται δεκτή από φυσικό ή νομικό πρόσωπο πλην του εκδότη ηλεκτρονικού χρήματος.
               
            
                  Ίδρυμα ηλεκτρονικού χρήματος (Electronic money institution)
               
               
                  Ο όρος «ίδρυμα ηλεκτρονικού χρήματος» έχει την ίδια έννοια με αυτή που του αποδίδεται στο άρθρο 2 της οδηγίας 2009/110/ΕΚ.
               
            
                  Ίδρυμα πληρωμών (Payment institution)
               
               
                  Ο όρος «ίδρυμα πληρωμών» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Ιδρύματα που παρέχουν υπηρεσίες πληρωμών σε μη ΝΧΙ (Institutions offering
                  payment services to
                  non-MFIs)
               
               
                  Περιλαμβάνονται όλοι οι πάροχοι υπηρεσιών πληρωμών για τους οποίους πρέπει να συμπληρώνονται στον πίνακα 1 επιλεγμένοι δείκτες για πιστωτικά ιδρύματα, ιδρύματα πληρωμών και εκδότες ηλεκτρονικού χρήματος.
               
            
                  Κάρτα (Card)
               
               
                  Συσκευή που μπορεί να χρησιμοποιηθεί από τον κάτοχό της είτε για την πραγματοποίηση συναλλαγών είτε για την ανάληψη χρημάτων.
                  Οι κάρτες προσφέρουν στον κάτοχο, βάσει της συμφωνίας που συνάπτεται με τον εκδότη της κάρτας, μια ή περισσότερες από τις ακόλουθες λειτουργίες: μετρητών, χρέωσης, μεταγενέστερης χρέωσης, πίστωσης και ηλεκτρονικού χρήματος.
                  Οι κάρτες που συνδέονται με λογαριασμό ηλεκτρονικού χρήματος περιλαμβάνονται στην κατηγορία «κάρτες με λειτουργία ηλεκτρονικού χρήματος», καθώς και σε άλλες κατηγορίες, ανάλογα με τις λειτουργίες που προσφέρει η κάρτα.
                  Οι κάρτες προσμετρώνται στον αποστέλλοντα συμμετέχοντα (δηλ. στον φορέα έκδοσης της κάρτας).
               
            
                  Κάρτα με λειτουργία ηλεκτρονικού χρήματος (Card with an e-money function)
               
               
                  Κάρτα που επιτρέπει συναλλαγές με ηλεκτρονικό χρήμα.
                  Υπολογίζονται κάρτες στις οποίες μπορεί να αποθηκευθεί απευθείας ηλεκτρονικό χρήμα και κάρτες που επιτρέπουν την πρόσβαση σε ηλεκτρονικό χρήμα αποθηκευμένο σε λογαριασμούς ηλεκτρονικού χρήματος.
               
            
                  Κάρτα με λειτουργία ηλεκτρονικού χρήματος που έχει φορτιστεί τουλάχιστον μία φορά (Card with an e-money function which has been loaded at least once)
               
               
                  Κάρτα με λειτουργία ηλεκτρονικού χρήματος που έχει φορτιστεί τουλάχιστον μία φορά και μπορεί συνεπώς να θεωρηθεί ενεργοποιημένη. Η φόρτιση μπορεί να ερμηνευθεί ως ένδειξη της πρόθεσης να χρησιμοποιηθεί η λειτουργία ηλεκτρονικού χρήματος.
               
            
                  Κάρτα με λειτουργία μεταγενέστερης χρέωσης (Card with a delayed debit function)
               
               
                  Κάρτα που επιτρέπει στους κατόχους να προβαίνουν σε αγορές με χρέωση λογαριασμού που τηρούν στον εκδότη της κάρτας, μέχρι ένα εγκεκριμένο όριο. Στη συνέχεια, το υπόλοιπο του λογαριασμού εξοφλείται πλήρως στη λήξη προκαθορισμένης προθεσμίας. Ο κάτοχος συνήθως επιβαρύνεται με ετήσια προμήθεια.
                  Το χαρακτηριστικό που διακρίνει την κάρτα με λειτουργία μεταγενέστερης χρέωσης από την κάρτα με λειτουργία πίστωσης ή χρέωσης είναι η συμβατική συμφωνία δυνάμει της οποίας χορηγείται πιστωτικό όριο, αλλά με υποχρέωση εξόφλησης του χρέους που γεννάται εντός προκαθορισμένης προθεσμίας. Αυτό το είδος κάρτας αποκαλείται συνήθως «κάρτα συναλλαγών» (charge card).
               
            
                  Κάρτα με λειτουργία μετρητών (Card with a cash function)
               
               
                  Κάρτα που επιτρέπει στον κάτοχο να προβεί σε ανάληψη μετρητών μέσω ΑΤΜ και/ή σε κατάθεση μετρητών μέσω ATM.
               
            
                  Κάρτα με λειτουργία πίστωσης (Card with a credit function)
               
               
                  Κάρτα που επιτρέπει στους κατόχους να πραγματοποιούν αγορές και, σε ορισμένες περιπτώσεις, να προβαίνουν σε ανάληψη μετρητών μέχρι ένα προκαθορισμένο ποσό. Η χορηγούμενη πίστωση μπορεί να εξοφλείται πλήρως έως τη λήξη συγκεκριμένης προθεσμίας ή εν μέρει, οπότε το υπόλοιπο θεωρείται παράταση της πίστωσης και συνήθως επιβαρύνεται με τόκο.
                  Το χαρακτηριστικό που διακρίνει την κάρτα με λειτουργία πίστωσης από την κάρτα με λειτουργία χρέωσης ή μεταγενέστερης χρέωσης είναι η συμβατική συμφωνία δυνάμει της οποίας ο κάτοχος της κάρτας αποκτά πιστωτικό όριο που επιτρέπει παράταση της πίστωσης.
               
            
                  Κάρτα με λειτουργία πίστωσης ή μεταγενέστερης χρέωσης (Card with a credit or delayed debit function)
               
               
                  Κάρτα που διαθέτει λειτουργία πίστωσης ή μεταγενέστερης χρέωσης.
                  Η κατηγορία αυτή αναφέρεται μόνον αν δεν είναι δυνατή η ανάλυση των στοιχείων σε «κάρτες με λειτουργία πίστωσης» και «κάρτες με λειτουργία μεταγενέστερης χρέωσης».
               
            
                  Κάρτα με λειτουργία πληρωμών (πλην των καρτών που διαθέτουν μόνο λειτουργία ηλεκτρονικού χρήματος) [Card with a payment function (except cards with an e-money function only)]
               
               
                  Κάρτα που διαθέτει τουλάχιστον μία από τις ακόλουθες λειτουργίες: χρέωσης, μεταγενέστερης χρέωσης ή πίστωσης. Η κάρτα μπορεί να διαθέτει και άλλες λειτουργίες, όπως λειτουργία ηλεκτρονικού χρήματος, αλλά οι κάρτες που διαθέτουν μόνο λειτουργία ηλεκτρονικού χρήματος δεν υπολογίζονται στην παρούσα κατηγορία.
               
            
                  Κάρτα με λειτουργία χρέωσης (Card with a debit function)
               
               
                  Κάρτα που επιτρέπει στους κατόχους να προβαίνουν σε αγορές με άμεση και αυτόματη χρέωση των λογαριασμών τους, είτε αυτοί τηρούνται στον εκδότη της κάρτας είτε όχι.
                  Η κάρτα με λειτουργία χρέωσης μπορεί να συνδέεται με λογαριασμό ο οποίος προσφέρει, επιπροσθέτως, δυνατότητα υπερανάληψης. Ο αριθμός καρτών με λειτουργία χρέωσης αναφέρεται στον συνολικό αριθμό καρτών σε κυκλοφορία και όχι στον αριθμό λογαριασμών με τους οποίους συνδέονται οι κάρτες.
                  Το χαρακτηριστικό που διακρίνει την κάρτα με λειτουργία χρέωσης από την κάρτα με λειτουργία πίστωσης ή μεταγενέστερης χρέωσης είναι η συμβατική συμφωνία δυνάμει της οποίας οι αγορές χρεώνονται απευθείας στα κεφάλαια του τρεχούμενου λογαριασμού του κατόχου της κάρτας.
               
            
                  Κάρτα με λειτουργία χρέωσης ή μεταγενέστερης χρέωσης (Card with a debit or delayed debit function)
               
               
                  Κάρτα που διαθέτει λειτουργία χρέωσης ή λειτουργία μεταγενέστερης χρέωσης.
                  Η κατηγορία αυτή αναφέρεται μόνον αν δεν είναι δυνατή η ανάλυση των στοιχείων σε «κάρτες με λειτουργία χρέωσης» και «κάρτες με λειτουργία μεταγενέστερης χρέωσης».
               
            
                  Κάρτα με συνδυασμένη λειτουργία χρέωσης, μετρητών και ηλεκτρονικού χρήματος (Card with a combined debit, cash and e-money function)
               
               
                  Κάρτα που εκδίδεται από πάροχο υπηρεσιών πληρωμών και συνδυάζει λειτουργίες μετρητών, χρέωσης και ηλεκτρονικού χρήματος.
               
            
                  Κάρτες που επιτρέπουν την πρόσβαση σε ηλεκτρονικό χρήμα αποθηκευμένο σε λογαριασμούς ηλεκτρονικού χρήματος (Cards which give access to e-money stored on e-money accounts)
               
               
                  Πρβλ. τον ορισμό των «λογαριασμών ηλεκτρονικού χρήματος».
               
            
                  Κάρτες στις οποίες μπορεί να αποθηκευθεί απευθείας ηλεκτρονικό χρήμα (Cards on which e-money can be stored directly)
               
               
                  Ηλεκτρονικό χρήμα αποθηκευμένο σε κάρτα που βρίσκεται στην κατοχή του κατόχου ηλεκτρονικού χρήματος. Πρβλ. επίσης τον ορισμό του «ηλεκτρονικού χρήματος».
               
            
                  Κατάθεση μετρητών μέσω ΑΤΜ (πλην συναλλαγών με ηλεκτρονικό χρήμα) [ATM cash deposit (except e-money transactions)]
               
               
                  Κατάθεση μετρητών που διενεργείται μέσω ΑΤΜ με κάρτα που διαθέτει λειτουργία μετρητών. Περιλαμβάνονται όλες οι συναλλαγές στο πλαίσιο των οποίων κατατίθενται μετρητά σε τερματικό, χωρίς ανθρώπινη παρέμβαση, ενώ ο πληρωτής ταυτοποιείται με κάρτα πληρωμών.
               
            
                  Κεντρική τράπεζα (Central bank)
               
               
                  Χρηματοοικονομική εταιρία και οιονεί χρηματοοικονομική εταιρία κύρια λειτουργία της οποίας είναι η έκδοση νομίσματος, η διατήρηση της εσωτερικής και εξωτερικής αξίας του νομίσματος και η τήρηση του συνόλου ή μέρους των διεθνών (συναλλαγματικών) αποθεμάτων της χώρας.
               
            
                  Κεφάλαια (Funds)
               
               
                  Τραπεζογραμμάτια και κέρματα, λογιστικό και ηλεκτρονικό χρήμα.
               
            
                  Ληφθείσα συναλλαγή (Transaction received)
               
               
                  Συναλλαγή στην οποία συμπράττουν μη ΝΧΙ και η οποία λαμβάνεται από πάροχο υπηρεσιών πληρωμών. Οι πληροφορίες παρέχονται στη χώρα παροχής στοιχείων από τον κάτοικο εσωτερικού πάροχο υπηρεσιών πληρωμών.
                  Για τις διάφορες υπηρεσίες πληρωμών, ισχύουν τα εξής:
                  
                              α)
                           
                           
                              οι μεταφορές πιστώσεων προσμετρώνται στον δικαιούχο πληρωμής·
                           
                        
                              β)
                           
                           
                              οι άμεσες χρεώσεις προσμετρώνται στον πληρωτή·
                           
                        
                              γ)
                           
                           
                              οι επιταγές προσμετρώνται στον πληρωτή·
                           
                        
                              δ)
                           
                           
                              οι συναλλαγές με κάρτα προσμετρώνται στον δικαιούχο πληρωμής, δηλ. στον αποδέκτη·
                           
                        
                              ε)
                           
                           
                              οι συναλλαγές πληρωμής με ηλεκτρονικό χρήμα προσμετρώνται είτε στον πληρωτή είτε στον δικαιούχο πληρωμής, ανάλογα με τη δίοδο μέσω της οποίας δρομολογούνται. Αν η συναλλαγή προσμετρηθεί στον πληρωτή (δικαιούχο πληρωμής) ως ληφθείσα συναλλαγή, πρέπει να προσμετρηθεί στον δικαιούχο πληρωμής (πληρωτή) ως αποσταλείσα συναλλαγή.
                           
                        
            
                  Λογαριασμοί ηλεκτρονικού χρήματος (E-money accounts)
               
               
                  Λογαριασμοί στους οποίους αποθηκεύεται ηλεκτρονικό χρήμα. Το υπόλοιπο του λογαριασμού μπορεί να χρησιμοποιηθεί από τον δικαιούχο του λογαριασμού για τη διενέργεια πληρωμών και τη μεταφορά κεφαλαίων μεταξύ λογαριασμών. Δεν περιλαμβάνονται κάρτες στις οποίες μπορεί να αποθηκευθεί άμεσα ηλεκτρονικό χρήμα.
               
            
                  Λογαριασμοί ηλεκτρονικού χρήματος προσβάσιμοι με κάρτα (E-money accounts accessed through a card)
               
               
                  Πρβλ. τον ορισμό «λογαριασμών ηλεκτρονικού χρήματος» και «κάρτας με λειτουργία ηλεκτρονικού χρήματος».
               
            
                  Λογαριασμός πληρωμής (Payment account)
               
               
                  Ο όρος «λογαριασμός πληρωμής» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Λοιπά χρηματοπιστωτικά ιδρύματα (Other financial institutions)
               
               
                  Όλα τα χρηματοπιστωτικά ιδρύματα που συμμετέχουν σε σύστημα πληρωμών, τα οποία εποπτεύονται από τις αρμόδιες αρχές, δηλ. είτε από την κεντρική τράπεζα είτε από τον οργανισμό προληπτικής εποπτείας, αλλά δεν εμπίπτουν στον ορισμό των πιστωτικών ιδρυμάτων.
               
            
                  Λοιπές υπηρεσίες πληρωμών (Other payment services)
               
               
                  Περιλαμβάνει υπηρεσίες πληρωμών όπως προσδιορίζονται στο άρθρο 4 της οδηγίας 2007/64/ΕΚ, οι οποίες δεν αναφέρονται ρητά στον παρόντα κανονισμό.
               
            
                  Λοιποί άμεσοι συμμετέχοντες (Other direct participants)
               
               
                  Κάθε άμεσος συμμετέχων σε σύστημα πληρωμών, πλην των πιστωτικών ιδρυμάτων και των κεντρικών τραπεζών.
               
            
                  Λοιποί εκδότες ηλεκτρονικού χρήματος (Other e-money issuer)
               
               
                  Εκδότες ηλεκτρονικού χρήματος, πλην των «ιδρυμάτων ηλεκτρονικού χρήματος» και των «πιστωτικών ιδρυμάτων». Πρβλ. τον ορισμό των «εκδοτών ηλεκτρονικού χρήματος».
               
            
                  Μέσο πληρωμών (Payment instrument)
               
               
                  Ο όρος «μέσο πληρωμών» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Μεταβιβάσιμες καταθέσεις (Transferable deposits)
               
               
                  Καταθέσεις της κατηγορίας «καταθέσεις μιας ημέρας» που είναι άμεσα μεταβιβάσιμες κατόπιν αιτήματος του δικαιούχου για τη διενέργεια πληρωμών προς άλλους οικονομικούς φορείς με συνήθη μέσα πληρωμών, χωρίς ιδιαίτερη καθυστέρηση, περιορισμούς ή κυρώσεις.
               
            
                  Μεταφορά πιστώσεων (Credit transfer)
               
               
                  Υπηρεσία πληρωμών που επιτρέπει στον πληρωτή να δίνει εντολή στο ίδρυμα όπου τηρείται ο λογαριασμός του να μεταφέρει κεφάλαια στον δικαιούχο. Πρόκειται για εντολή πληρωμής ή σειρά εντολών πληρωμής με σκοπό τη θέση κεφαλαίων στη διάθεση του δικαιούχου. Τόσο η εντολή πληρωμής όσο και τα σχετικά κεφάλαια περιέρχονται από τον πάροχο υπηρεσιών πληρωμής του πληρωτή στον πάροχο υπηρεσιών πληρωμής του δικαιούχου, πιθανώς μέσω διαφόρων ενδιάμεσων πιστωτικών ιδρυμάτων και/ή ενός ή περισσότερων συστημάτων πληρωμών και συμψηφισμού.
                  Στις μεταφορές πιστώσεων περιλαμβάνονται οι συναλλαγές που πραγματοποιούνται με μετρητά κατά την έναρξη και/ή τη λήξη της συναλλαγής πληρωμής και με χρησιμοποίηση υπηρεσίας πληρωμών μεταφοράς πιστώσεων.
                  Περιλαμβάνονται επίσης οι μεταφορές πιστώσεων που δρομολογούνται μέσω ATM με λειτουργία μεταφοράς πιστώσεων.
               
            
                  Μεταφορές πιστώσεων εκ των οποίων: εκτός SEPA (Credit transfers of which: non-SEPA)
               
               
                  Μεταφορές πιστώσεων που δεν πληρούν τους όρους των μεταφορών πιστώσεων του Ενιαίου Χώρου Πληρωμών σε Ευρώ (SEPA), όπως θεσπίζονται με τον κανονισμό (ΕΕ) αριθ. 260/2012.
               
            
                  Μεταφορές πιστώσεων που δρομολογούνται ηλεκτρονικά (Credit transfers initiated electronically)
               
               
                  Κάθε μεταφορά πιστώσεων την οποία υποβάλλει ο πληρωτής χωρίς να χρησιμοποιήσει έντυπο, δηλ. ηλεκτρονικά. Περιλαμβάνει μεταφορές που υποβάλλονται με τηλεομοιοτυπία ή με άλλα μέσα, π.χ. μέσω αυτοματοποιημένης τηλεφωνικής τραπεζικής υπηρεσίας, εφόσον μετατρέπονται σε ηλεκτρονικές πληρωμές χωρίς ανθρώπινη παρέμβαση.
                  Περιλαμβάνει πάγιες εντολές που υποβάλλονται αρχικά σε έντυπη μορφή, αλλά στη συνέχεια εκτελούνται ηλεκτρονικά.
                  Περιλαμβάνει μεταφορές πιστώσεων που εκτελούνται από πάροχο υπηρεσιών πληρωμών στο πλαίσιο χρηματοπιστωτικής υπηρεσίας, εφόσον η χρηματοπιστωτική υπηρεσία δρομολογείται ηλεκτρονικά ή η μορφή υποβολής της υπηρεσίας είναι άγνωστη και ο πάροχος υπηρεσιών πληρωμής εκτελεί τη μεταφορά ηλεκτρονικά.
                  Περιλαμβάνει μεταφορές πιστώσεων που δρομολογούνται σε ATM με λειτουργία μεταφοράς πιστώσεων.
               
            
                  Μεταφορές πιστώσεων που δρομολογούνται με αρχείο/δέσμη (Credit transfers initiated in a file/batch)
               
               
                  Μεταφορά πιστώσεων που δρομολογείται ηλεκτρονικά και περιλαμβάνεται σε ομάδα μεταφορών πιστώσεων τις οποίες ο πληρωτής υποβάλλει συλλογικά μέσω αποκλειστικής γραμμής. Κάθε μεταφορά πιστώσεων που περιλαμβάνεται σε αρχείο/δέσμη υπολογίζεται ως ξεχωριστή μεταφορά πιστώσεων κατά την υποβολή του αριθμού συναλλαγών.
               
            
                  Μεταφορές πιστώσεων που δρομολογούνται σε έντυπη μορφή (Credit transfers initiated in paper-based form)
               
               
                  Μεταφορές πιστώσεων τις οποίες υποβάλλει ο πληρωτής σε έντυπη μορφή.
               
            
                  Μεταφορές πιστώσεων που δρομολογούνται ως μεμονωμένη πληρωμή (Credit transfers initiated on a single payment basis)
               
               
                  Μεταφορά πιστώσεων που δρομολογείται ηλεκτρονικά και ανεξάρτητα, δηλ. δεν περιλαμβάνεται σε ομάδα μεταφορών πιστώσεων που υποβάλλονται συλλογικά.
               
            
                  Μετρητά (Cash)
               
               
                  Τραπεζογραμμάτια και κέρματα στα θησαυροφυλάκια των νομισματικών χρηματοπιστωτικών ιδρυμάτων (ΝΧΙ).
                  Δεν περιλαμβάνονται αναμνηστικά κέρματα που δεν χρησιμοποιούνται συνήθως για την πραγματοποίηση συναλλαγών πληρωμής.
               
            
                  Μη ΝΧΙ (Non-MFI)
               
               
                  Κάθε φυσικό ή νομικό πρόσωπο που δεν ανήκει στον τομέα των ΝΧΙ.
                  Για τους σκοπούς των στατιστικών πληρωμών, όλοι οι πάροχοι υπηρεσιών πληρωμών εξαιρούνται από τον τομέα των «μη ΝΧΙ».
               
            
                  Νομισματικά χρηματοπιστωτικά ιδρύματα (ΝΧΙ) [Monetary financial institutions (MFIs)]
               
               
                  Ως ΝΧΙ νοούνται όλες οι θεσμικές μονάδες που περιλαμβάνονται στους υποτομείς κεντρική τράπεζα (S.121), εταιρίες που δέχονται καταθέσεις εκτός από την κεντρική τράπεζα (S.122) και εταιρίες διαχείρισης διαθεσίμων (S.123), όπως προβλέπεται από το αναθεωρημένο Ευρωπαϊκό Σύστημα Λογαριασμών, το οποίο θεσπίστηκε με τον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (2).
               
            
                  Πάροχοι υπηρεσιών πληρωμών [Payment service providers (PSPs)]
               
               
                  «Πάροχοι υπηρεσιών πληρωμών» είναι όσοι απαριθμούνται στο άρθρο 1 της οδηγίας 2007/64/ΕΚ.
               
            
                  Πιστωτικό ίδρυμα (Credit institution)
               
               
                  Ο όρος «πιστωτικό ίδρυμα» έχει την ίδια έννοια με αυτή που του αποδίδεται στο άρθρο 4 παράγραφος 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (3).
               
            
                  Πληρωμές με κάρτες που διαθέτουν λειτουργία μεταγενέστερης χρέωσης (Payments with cards with a delayed debit function)
               
               
                  Συναλλαγές πληρωμής με κάρτες που διαθέτουν λειτουργία μεταγενέστερης χρέωσης μέσω τερματικού με υλική υπόσταση ή άλλων διόδων.
               
            
                  Πληρωμές με κάρτες που διαθέτουν λειτουργία πίστωσης (Payments with cards with a credit function)
               
               
                  Συναλλαγές πληρωμής με κάρτες που διαθέτουν λειτουργία πίστωσης μέσω τερματικού με υλική υπόσταση ή άλλων διόδων.
               
            
                  Πληρωμές με κάρτες που διαθέτουν λειτουργία πίστωσης και/ή λειτουργία μεταγενέστερης χρέωσης (Payments with cards with a credit and/or delayed debit function)
               
               
                  Συναλλαγές πληρωμής με κάρτες που διαθέτουν λειτουργία πίστωσης και/ή μεταγενέστερης χρέωσης μέσω τερματικού με υλική υπόσταση ή άλλων διόδων. Η υποκατηγορία αυτή αναφέρεται μόνον αν δεν είναι δυνατή η ανάλυση των στοιχείων σε «πληρωμές με κάρτες που διαθέτουν λειτουργία πίστωσης» και «πληρωμές με κάρτες που διαθέτουν λειτουργία μεταγενέστερης χρέωσης».
               
            
                  Πληρωμές με κάρτες που διαθέτουν λειτουργία χρέωσης (Payments with cards with a debit function)
               
               
                  Συναλλαγές πληρωμής με κάρτες που διαθέτουν λειτουργία χρέωσης μέσω τερματικού με υλική υπόσταση ή άλλων διόδων.
               
            
                  Πληρωμές με κάρτες που διαθέτουν λειτουργία χρέωσης και/ή λειτουργία μεταγενέστερης χρέωσης (Payments with cards with a debit and/or delayed debit function)
               
               
                  Συναλλαγές πληρωμής με κάρτες που διαθέτουν λειτουργία χρέωσης και/ή μεταγενέστερης χρέωσης μέσω τερματικού με υλική υπόσταση ή άλλων διόδων. Η υποκατηγορία αυτή αναφέρεται μόνον αν δεν είναι δυνατή η ανάλυση των στοιχείων σε «πληρωμές με κάρτες που διαθέτουν λειτουργία χρέωσης» και «πληρωμές με κάρτες που διαθέτουν λειτουργία μεταγενέστερης χρέωσης».
               
            
                  Πληρωμές με κάρτες που εκδίδονται από παρόχους υπηρεσιών πληρωμής κατοίκους εσωτερικού, οι οποίες δρομολογούνται εξ αποστάσεως (Card payments with cards issued by resident PSPs initiated remotely)
               
               
                  Συναλλαγές πληρωμής με κάρτα που δρομολογούνται ηλεκτρονικά, αλλά όχι σε τερματικό POS με υλική υπόσταση. Στο στοιχείο αυτό περιλαμβάνονται τυπικά πληρωμές με κάρτες για προϊόντα και υπηρεσίες που αγοράζονται τηλεφωνικά ή μέσω του διαδικτύου.
               
            
                  Πληρωμές με κάρτες που εκδίδονται από παρόχους υπηρεσιών πληρωμών κατοίκους εσωτερικού (πλην των καρτών που διαθέτουν μόνο λειτουργία ηλεκτρονικού χρήματος) [Card payments with cards issued by resident PSPs (except cards with an e-money function only)]
               
               
                  Συναλλαγές πληρωμής με κάρτες που διαθέτουν λειτουργία χρέωσης, πίστωσης ή μεταγενέστερης χρέωσης μέσω τερματικού ή άλλων διόδων.
                  Περιλαμβάνονται όλες οι συναλλαγές πληρωμής που δρομολογούνται με κάρτα, δηλ.:
                  
                              α)
                           
                           
                              όλες οι συναλλαγές στις οποίες ο αποδέκτης και ο εκδότης της κάρτας είναι διαφορετικές οντότητες και
                           
                        
                              β)
                           
                           
                              όλες οι συναλλαγές στις οποίες ο αποδέκτης και ο εκδότης της κάρτας είναι η ίδια οντότητα.
                           
                        Περιλαμβάνεται η αφαίρεση ποσών από τον λογαριασμό του παρόχου υπηρεσιών πληρωμών λόγω του διακανονισμού συναλλαγής με κάρτα, όταν ο αποδέκτης και ο εκδότης της κάρτας είναι η ίδια οντότητα.
                  Περιλαμβάνονται οι συναλλαγές πληρωμής που πραγματοποιούνται τηλεφωνικά ή μέσω του διαδικτύου με χρήση κάρτας.
                  Δεν περιλαμβάνονται συναλλαγές πληρωμής με ηλεκτρονικό χρήμα.
                  Δεν περιλαμβάνονται αναλήψεις και καταθέσεις μετρητών μέσω ATM, οι οποίες αναφέρονται ως «αναλήψεις μετρητών μέσω ΑΤΜ» ή «καταθέσεις μετρητών μέσω ΑΤΜ».
                  Δεν περιλαμβάνονται οι μεταφορές πιστώσεων μέσω ΑΤΜ, οι οποίες αναφέρονται ως «μεταφορές πιστώσεων».
                  Δεν περιλαμβάνονται οι ταμειακές πιστώσεις σε τερματικά POS.
               
            
                  Πληρωμή με ηλεκτρονικό χρήμα (E-money payment)
               
               
                  Συναλλαγή μέσω της οποίας ο κάτοχος ηλεκτρονικού χρήματος μεταφέρει αξία ηλεκτρονικού χρήματος από το υπόλοιπό του στο υπόλοιπο του δικαιούχου, είτε με κάρτα στην οποία μπορεί να αποθηκευθεί απευθείας ηλεκτρονικό χρήμα είτε με άλλους λογαριασμούς ηλεκτρονικού χρήματος.
               
            
                  Πληρωμή με ηλεκτρονικό χρήμα μέσω καρτών στις οποίες μπορεί να αποθηκευθεί άμεσα ηλεκτρονικό χρήμα (E-money payment with cards on which e-money can be stored directly)
               
               
                  Συναλλαγή μέσω της οποίας ο κάτοχος κάρτας με λειτουργία ηλεκτρονικού χρήματος μεταφέρει αξία ηλεκτρονικού χρήματος από το υπόλοιπό του που είναι αποθηκευμένο στην κάρτα, στο υπόλοιπο του δικαιούχου.
               
            
                  Πληρωμή με ηλεκτρονικό χρήμα μέσω λογαριασμών ηλεκτρονικού χρήματος (E-money payment with e-money accounts)
               
               
                  Συναλλαγή μέσω της οποίας μεταφέρονται κεφάλαια από τον λογαριασμό ηλεκτρονικού χρήματος πληρωτή στον λογαριασμό δικαιούχου πληρωμής. Βλ. τον ορισμό των «λογαριασμών ηλεκτρονικού χρήματος».
               
            
                  Πληρωμή με ηλεκτρονικό χρήμα μέσω λογαριασμών ηλεκτρονικού χρήματος εκ των οποίων: προσβάσιμοι με κάρτα (E-money payment with e-money accounts of which: accessed through a card)
               
               
                  Συναλλαγή στο πλαίσιο της οποίας χρησιμοποιείται κάρτα για την πρόσβαση σε λογαριασμό ηλεκτρονικού χρήματος και στη συνέχεια μεταφέρονται κεφάλαια από τον λογαριασμό ηλεκτρονικού χρήματος του πληρωτή στον λογαριασμό δικαιούχου πληρωμής. Βλ. τον ορισμό των «λογαριασμών ηλεκτρονικού χρήματος».
               
            
                  Πληρωμή με κάρτα (Card payment)
               
               
                  Συναλλαγή πληρωμής με χρήση κάρτας που διαθέτει λειτουργία χρέωσης, πίστωσης ή μεταγενέστερης χρέωσης μέσω τερματικού ή άλλων διόδων.
               
            
                  Πληρωμή με κάρτα που δρομολογείται σε EFTPOS με υλική υπόσταση (Card payment initiated at a physical EFTPOS)
               
               
                  Συναλλαγή πληρωμής με κάρτα που δρομολογείται ηλεκτρονικά σε POS με υλική υπόσταση και επιτρέπει την ηλεκτρονική μεταφορά κεφαλαίων. Το στοιχείο αυτό περιλαμβάνει συνήθως πληρωμές με κάρτα μέσω ηλεκτρονικής μεταφοράς κεφαλαίων σε τερματικό σημείου πώλησης (EFTPOS) στις εγκαταστάσεις εμπόρου. Δεν περιλαμβάνονται συναλλαγές πληρωμής με ηλεκτρονικό χρήμα.
               
            
                  Πληρωτής (Payer)
               
               
                  Ο όρος «πληρωτής» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Ποσοστό συγκέντρωσης (Concentration ratio)
               
               
                  Ποσοστό συγκέντρωσης ως προς τον όγκο συναλλαγών: ο λόγος του αριθμού, δηλ. του όγκου, συναλλαγών που αποστέλλουν οι πέντε μεγαλύτεροι συμμετέχοντες σε σύστημα πληρωμών προς τον συνολικό αριθμό, δηλ. τον όγκο, συναλλαγών που αποστέλλονται μέσω του συστήματος πληρωμών.
                  Ποσοστό συγκέντρωσης ως προς την αξία συναλλαγών: ο λόγος της αξίας των συναλλαγών που αποστέλλουν οι πέντε μεγαλύτεροι συμμετέχοντες σε σύστημα πληρωμών προς τη συνολική αξία των συναλλαγών που αποστέλλονται μέσω του συστήματος πληρωμών.
               
            
                  Συναλλαγές μέσω ΑΤΜ (πλην συναλλαγών με ηλεκτρονικό χρήμα) [ATM transactions (except e-money transactions)]
               
               
                  Αναλήψεις μετρητών από λογαριασμό ή καταθέσεις μετρητών σε λογαριασμό μέσω ΑΤΜ με κάρτα που διαθέτει λειτουργία μετρητών. Περιλαμβάνονται όλες οι συναφείς συναλλαγές που δρομολογούνται με κάρτα, δηλαδή:
                  
                              α)
                           
                           
                              όλες οι συναλλαγές στις οποίες ο αποδέκτης και ο εκδότης της κάρτας είναι διαφορετικές οντότητες και
                           
                        
                              β)
                           
                           
                              όλες οι συναλλαγές στις οποίες ο αποδέκτης και ο εκδότης της κάρτας είναι η ίδια οντότητα.
                           
                        Δεν περιλαμβάνονται συναλλαγές πληρωμής με ηλεκτρονικό χρήμα.
               
            
                  Συναλλαγές σε POS (πλην συναλλαγών με ηλεκτρονικό χρήμα) [POS transactions (except e-money transactions)]
               
               
                  Συναλλαγές που πραγματοποιούνται μέσω τερματικού POS με χρήση κάρτας που διαθέτει λειτουργία χρέωσης, πίστωσης ή μεταγενέστερης χρέωσης.
                  Δεν περιλαμβάνονται συναλλαγές που πραγματοποιούνται με χρήση κάρτας που διαθέτει λειτουργία ηλεκτρονικού χρήματος.
               
            
                  Συναλλαγές σε τερματικά που παρέχονται από παρόχους υπηρεσιών πληρωμών κατοίκους εσωτερικού με κάρτες που εκδίδονται από παρόχους υπηρεσιών πληρωμών κατοίκους εσωτερικού (Transactions at terminals provided by resident PSPs with cards issued by resident PSPs)
               
               
                  Συναλλαγές πληρωμής που πραγματοποιούνται σε όλα τα τερματικά τα οποία γίνονται αποδεκτά από παρόχους υπηρεσιών πληρωμών κατοίκους εσωτερικού (δηλ. είτε βρίσκονται εντός είτε εκτός της χώρας εγκατάστασης του παρόχου υπηρεσιών πληρωμών), εφόσον οι κάρτες που χρησιμοποιούνται στις συναλλαγές έχουν εκδοθεί από παρόχους υπηρεσιών πληρωμών κατοίκους εσωτερικού.
                  Η γεωγραφική ανάλυση (σύμφωνα με το παράρτημα III) αναφέρεται στη χώρα όπου βρίσκονται τα τερματικά.
               
            
                  Συναλλαγές σε τερματικά που παρέχονται από παρόχους υπηρεσιών πληρωμών κατοίκους εσωτερικού με κάρτες που εκδίδονται από παρόχους υπηρεσιών πληρωμών κατοίκους εξωτερικού (Transactions at terminals provided by resident PSPs with cards issued by non-resident PSPs)
               
               
                  Συναλλαγές πληρωμής που πραγματοποιούνται σε όλα τα τερματικά τα οποία γίνονται αποδεκτά από παρόχους υπηρεσιών πληρωμών κατοίκους εσωτερικού (δηλ. είτε βρίσκονται εντός είτε εκτός της χώρας εγκαταστάσεως του παρόχου υπηρεσιών πληρωμών), εφόσον οι κάρτες που χρησιμοποιούνται στις συναλλαγές έχουν εκδοθεί από παρόχους υπηρεσιών πληρωμών κατοίκους εξωτερικού.
                  Η γεωγραφική ανάλυση (σύμφωνα με το παράρτημα III) αναφέρεται στη χώρα όπου βρίσκονται τα τερματικά.
               
            
                  Συναλλαγές σε τερματικά που παρέχονται από παρόχους υπηρεσιών πληρωμών κατοίκους εξωτερικού με κάρτες που εκδίδονται από παρόχους υπηρεσιών πληρωμών κατοίκους εσωτερικού (Transactions at terminals provided by non-resident PSPs with cards issued by resident PSPs)
               
               
                  Συναλλαγές πληρωμής που πραγματοποιούνται σε όλα τα τερματικά τα οποία γίνονται αποδεκτά από παρόχους υπηρεσιών πληρωμών κατοίκους εξωτερικού, εφόσον οι κάρτες που χρησιμοποιούνται στις συναλλαγές έχουν εκδοθεί από παρόχους υπηρεσιών πληρωμών κατοίκους εσωτερικού.
                  Η γεωγραφική ανάλυση (σύμφωνα με το παράρτημα III) αναφέρεται στη χώρα όπου βρίσκονται τα τερματικά.
               
            
                  Συναλλαγή πληρωμής (Payment transaction)
               
               
                  Ο όρος «συναλλαγή πληρωμής» έχει την ίδια έννοια με τον όρο «πράξη πληρωμής» στο άρθρο 4 της οδηγίας 2007/64/ΕΚ.
               
            
                  Συνολικός αριθμός καρτών (ανεξαρτήτως αριθμού λειτουργιών κάρτας) [Total number of cards (irrespective of the number of functions on the card)]
               
               
                  Συνολικός αριθμός καρτών σε κυκλοφορία. Οι κάρτες μπορεί να έχουν μια ή περισσότερες από τις ακόλουθες λειτουργίες: μετρητών, χρέωσης, πίστωσης, μεταγενέστερης χρέωσης ή ηλεκτρονικού χρήματος.
               
            
                  Σύνολο αποσταλεισών συναλλαγών (Total transactions sent)
               
               
                  Συνολικός αριθμός των συναλλαγών που υποβάλλονται σε συγκεκριμένο σύστημα πληρωμών, το οποίο τις επεξεργάζεται.
                  Συνολική αξία των συναλλαγών που υποβάλλονται σε συγκεκριμένο σύστημα πληρωμών, το οποίο τις επεξεργάζεται.
               
            
                  Σύνολο συναλλαγών πληρωμής στις οποίες συμμετέχουν μη ΝΧΙ (Total payment transactions involving non-MFIs)
               
               
                  Συνολικός αριθμός των συναλλαγών με χρήση μέσων πληρωμών, στις οποίες συμμετέχουν μη ΝΧΙ.
                  Συνολική αξία των συναλλαγών με χρήση μέσων πληρωμών, στις οποίες συμμετέχουν μη ΝΧΙ.
               
            
                  Σύστημα ηλεκτρονικού χρήματος (E-money scheme)
               
               
                  Σύνολο τεχνικών εννοιών, κανόνων, πρωτοκόλλων, αλγορίθμων, λειτουργιών, νομικών και συμβατικών συμφωνιών, εμπορικών συμφωνιών και διοικητικών διαδικασιών που αποτελούν τη βάση για την παροχή ενός συγκεκριμένου προϊόντος ηλεκτρονικού χρήματος. Περιλαμβάνει ενδεχομένως την παροχή στα μέλη του ορισμένων υπηρεσιών εμπορικής προώθησης, επεξεργασίας και λοιπών υπηρεσιών.
               
            
                  Σύστημα κάρτας (Card scheme)
               
               
                  Ρύθμιση τεχνικού και εμπορικού χαρακτήρα, η οποία έχει σχεδιαστεί για να εξυπηρετήσει μία ή περισσότερες επωνυμίες καρτών και προβλέπει το οργανωτικό, νομικό και λειτουργικό πλαίσιο που είναι απαραίτητο για τη λειτουργία των υπηρεσιών που η επωνυμία διαθέτει στην αγορά.
                  Το τριμερές σύστημα κάρτας είναι σύστημα κάρτας στο οποίο μετέχουν:
                  
                              α)
                           
                           
                              το ίδιο το σύστημα κάρτας, το οποίο ενεργεί ως εκδότης και ως αποδέκτης·
                           
                        
                              β)
                           
                           
                              ο κάτοχος της κάρτας·
                           
                        
                              γ)
                           
                           
                              το πρόσωπο προς το οποίο πραγματοποιούνται πληρωμές.
                           
                        Το τετραμερές σύστημα κάρτας είναι σύστημα κάρτας στο οποίο μετέχουν:
                  
                              α)
                           
                           
                              ο εκδότης·
                           
                        
                              β)
                           
                           
                              ο αποδέκτης·
                           
                        
                              γ)
                           
                           
                              ο κάτοχος της κάρτας·
                           
                        
                              δ)
                           
                           
                              το πρόσωπο προς το οποίο πραγματοποιούνται πληρωμές.
                           
                        Στην περίπτωση συναλλαγών μέσω ΑΤΜ, συνήθως ο αποδέκτης είναι εκείνος που παρέχει τις υπηρεσίες του μέσω του ATM.
               
            
                  Σύστημα πληρωμών (Payment system)
               
               
                  Ο όρος «σύστημα πληρωμών» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Ανάληψη μετρητών από τερματικά POS (Cash advance at POS terminals)
               
               
                  Συναλλαγές στο πλαίσιο των οποίων ο κάτοχος κάρτας πραγματοποιεί ανάληψη μετρητών από τερματικό POS, σε συνδυασμό με την πραγματοποίηση συναλλαγής πληρωμής για αγαθά ή υπηρεσίες.
                  Αν δεν είναι δυνατόν να διαχωριστούν τα στοιχεία για τις αναλήψεις μετρητών από τερματικά POS, αναφέρονται ως «συναλλαγές σε POS».
               
            
                  Τερματικά για την ηλεκτρονική μεταφορά κεφαλαίων σε σημεία πώλησης (τερματικά EFTPOS) (EFTPOS terminals)
               
               
                  Τερματικά EFTPOS που καταχωρούν πληροφορίες πληρωμών με ηλεκτρονικά μέσα και είναι σχεδιασμένα, σε ορισμένες περιπτώσεις, για τη διαβίβαση των εν λόγω πληροφοριών online, με αίτηση εξουσιοδότησης σε πραγματικό χρόνο, ή offline. Περιλαμβάνονται τα αυτόματα τερματικά.
               
            
                  Τερματικό POS (POS terminal)
               
               
                  Συσκευή POS που επιτρέπει τη χρήση καρτών πληρωμής σε σημείο πώλησης με υλική υπόσταση (όχι εικονικό). Οι πληροφορίες πληρωμών συγκεντρώνονται είτε με το χέρι, σε έγγραφη μορφή, είτε με ηλεκτρονικά μέσα, δηλ. EFTPOS.
                  Το τερματικό POS είναι σχεδιασμένo για τη διαβίβαση πληροφοριών online, με αίτηση εξουσιοδότησης σε πραγματικό χρόνο, ή offline.
               
            
                  Τερματικό αποδοχής καρτών ηλεκτρονικού χρήματος (E-money card-accepting terminal)
               
               
                  Τερματικό που επιτρέπει στους κατόχους ηλεκτρονικού χρήματος σε κάρτα με λειτουργία ηλεκτρονικού χρήματος να μεταφέρουν αξία ηλεκτρονικού χρήματος από το υπόλοιπό τους στο υπόλοιπο του εμπόρου ή άλλου δικαιούχου.
               
            
                  Τερματικό καρτών ηλεκτρονικού χρήματος (E-money card terminal)
               
               
                  Τερματικό που επιτρέπει τη μεταφορά ηλεκτρονικής αξίας από εκδότη ηλεκτρονικού χρήματος προς κάρτα με λειτουργία ηλεκτρονικού χρήματος και αντιστρόφως ή από το υπόλοιπο κάρτας προς το υπόλοιπο του δικαιούχου.
               
            
                  Τερματικό φόρτισης και αποφόρτισης καρτών ηλεκτρονικού χρήματος (E-money card-loading and unloading terminal)
               
               
                  Τερματικό που επιτρέπει τη μεταφορά ηλεκτρονικής αξίας από εκδότη ηλεκτρονικού χρήματος σε κάρτα με λειτουργία ηλεκτρονικού χρήματος και αντιστρόφως, δηλ. τη φόρτιση και αποφόρτιση.
               
            
                  Υπηρεσία δρομολόγησης πληρωμών (Payment initiation service)
               
               
                  Με τις υπηρεσίες δρομολόγησης πληρωμών ενεργοποιούνται συναλλαγές πληρωμών μέσω λογαριασμού πληρωμής στον οποίο είναι δυνατή η πρόσβαση μέσω διαδικτύου. Οι υπηρεσίες παρέχονται από τρίτους οι οποίοι δεν τηρούν οι ίδιοι τον χρησιμοποιούμενο λογαριασμό πληρωμής.
               
            
                  Υπηρεσίες πληρωμών (Payment services)
               
               
                  Ο όρος «υπηρεσίες πληρωμών» έχει την ίδια έννοια με αυτή που του αποδίδεται στο άρθρο 4 της οδηγίας 2007/64/ΕΚ.
               
            
                  Υποκατάστημα (Branch)
               
               
                  Τόπος επιχειρηματικής δραστηριότητας, πλην του κεντρικού καταστήματος, ο οποίος βρίσκεται εντός της χώρας παροχής στοιχείων και έχει ιδρυθεί από πάροχο υπηρεσιών πληρωμών που έχει συσταθεί νομίμως σε άλλη χώρα. Στερείται νομικής προσωπικότητας και εκτελεί απευθείας ορισμένες ή όλες τις συναλλαγές που αποτελούν εγγενή στοιχεία της επιχείρησης παροχής υπηρεσιών πληρωμών.
                  Το σύνολο των τόπων επιχειρηματικής δραστηριότητας που ιδρύει εντός της χώρας παροχής στοιχείων ίδρυμα το οποίο έχει συσταθεί νομίμως σε άλλη χώρα αποτελούν ένα και μόνο υποκατάστημα, καθένας δε από αυτούς υπολογίζεται ως μεμονωμένο κατάστημα.
               
            
                  Υπολειπόμενη αξία σε μέσα αποθήκευσης ηλεκτρονικού χρήματος που εκδίδονται από εκδότες ηλεκτρονικού χρήματος (Outstanding value on e-money storages issued by electronic money issuers)
               
               
                  Αξία, στο τέλος της περιόδου παροχής στοιχείων, του ηλεκτρονικού χρήματος που εκδίδεται από εκδότες ηλεκτρονικού χρήματος και βρίσκεται στην κατοχή οντοτήτων πλην του εκδότη, συμπεριλαμβανομένων εκδοτών ηλεκτρονικού χρήματος πλην του εκδότη.
               
            
                  Φορέας εκκαθάρισης και συμψηφισμού (Clearing and settlement organisation)
               
               
                  Κάθε φορέας εκκαθάρισης και συμψηφισμού που συμμετέχει απευθείας σε σύστημα πληρωμών.
               
            
                  Φόρτιση και αποφόρτιση κάρτας ηλεκτρονικού χρήματος (E-money card-loading and unloading)
               
               
                  Συναλλαγές που επιτρέπουν τη μεταφορά αξίας ηλεκτρονικού χρήματος από εκδότη ηλεκτρονικού χρήματος σε κάρτα με λειτουργία ηλεκτρονικού χρήματος και αντιστρόφως. Περιλαμβάνονται τόσο συναλλαγές φόρτισης όσο και συναλλαγές αποφόρτισης.
               
            
         (1)  Κανονισμός (EE) αριθ. 260/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, σχετικά με την καθιέρωση τεχνικών απαιτήσεων και επιχειρηματικών κανόνων για τις μεταφορές πίστωσης και τις άμεσες χρεώσεις σε ευρώ (ΕΕ L 94 της 30.3.2012, σ. 22).
      
         (2)  ΕΕ L 174 της 26.6.2013, σ. 1.
      
         (3)  ΕΕ L 176 της 27.6.2013, σ. 1.
   
   
      ΠΑΡΑΡΤΗΜΑ III
      
         ΣΥΣΤΗΜΑΤΑ ΠΑΡΟΧΗΣ ΣΤΟΙΧΕΙΩΝ
      
      
         Πίνακας 1
      
      
         Ιδρύματα που παρέχουν υπηρεσίες πληρωμών σε μη ΝΧΙ
      
      (Τέλος περιόδου)
      
                   
               
               
                  Αριθμός
               
               
                  Αξία
               
            
                  
                     Πιστωτικά ιδρύματα
                  
               
            
                  Αριθμός καταθέσεων μίας ημέρας (σε χιλιάδες)
               
               
                  Γεω 0
               
               
                   
               
            
                  
                     εκ των οποίων:
               
               
                   
               
               
                   
               
            
                  Αριθμός καταθέσεων μίας ημέρας προσβάσιμων μέσω διαδικτύου/Η/Υ (σε χιλιάδες)
               
               
                  Γεω 0
               
               
                   
               
            
                  Αριθμός μεταβιβάσιμων καταθέσεων μίας ημέρας (σε χιλιάδες)
               
               
                  Γεω 0
               
               
                   
               
            
                  
                     εκ των οποίων:
               
               
                   
               
               
                   
               
            
                  Αριθμός μεταβιβάσιμων καταθέσεων μίας ημέρας προσβάσιμων μέσω διαδικτύου/Η/Υ (σε χιλιάδες)
               
               
                  Γεω 0
               
               
                   
               
            
                  Αριθμός λογαριασμών πληρωμής
               
               
                  Γεω 0
               
               
                   
               
            
                  Αριθμός λογαριασμών ηλεκτρονικού χρήματος
               
               
                  Γεω 0
               
               
                   
               
            
                  Υπολειπόμενη αξία σε εκδοθέντα μέσα αποθήκευσης ηλεκτρονικού χρήματος (1) (σε χιλιάδες ευρώ)
               
               
                   
               
               
                  Γεω 0
               
            
                  
                     Ιδρύματα ηλεκτρονικού χρήματος
                  
               
            
                  Αριθμός λογαριασμών πληρωμής
               
               
                  Γεω 0
               
               
                   
               
            
                  Αριθμός λογαριασμών ηλεκτρονικού χρήματος
               
               
                  Γεω 0
               
               
                   
               
            
                  Υπολειπόμενη αξία σε εκδοθέντα μέσα αποθήκευσης ηλεκτρονικού χρήματος (1) (σε χιλιάδες ευρώ)
               
               
                   
               
               
                  Γεω 0
               
            
                  
                     Ιδρύματα πληρωμών
                  
               
            
                  Αριθμός λογαριασμών πληρωμής
               
               
                  Γεω 0
               
               
                   
               
            
                  
                     Λοιποί πάροχοι υπηρεσιών πληρωμών και εκδότες ηλεκτρονικού χρήματος
                  
               
            
                  Αριθμός λογαριασμών πληρωμής
               
               
                  Γεω 0
               
               
                   
               
            
                  Αριθμός λογαριασμών ηλεκτρονικού χρήματος
               
               
                  Γεω 0
               
               
                   
               
            
                  Υπολειπόμενη αξία σε εκδοθέντα μέσα αποθήκευσης ηλεκτρονικού χρήματος (1) (σε χιλιάδες ευρώ)
               
               
                   
               
               
                  Γεω 0
               
            
         
      
         Πίνακας 2
      
      
         Λειτουργίες της κάρτας πληρωμών
      
      (Τέλος περιόδου, πραγματικές μονάδες)
      
                   
               
               
                  Αριθμός
               
            
                  
                     Κάρτες που εκδίδονται από παρόχους υπηρεσιών πληρωμών κατοίκους εσωτερικού
                  
               
            
                  Κάρτες με λειτουργία μετρητών
               
               
                  Γεω 0
               
            
                  Κάρτες με λειτουργία πληρωμών (πλην των καρτών που διαθέτουν μόνο λειτουργία ηλεκτρονικού χρήματος)
               
               
                  Γεω 0
               
            
                  
                     εκ των οποίων:
               
               
                   
               
            
                  Κάρτες με λειτουργία χρέωσης
               
               
                  Γεω 0
               
            
                  Κάρτες με λειτουργία μεταγενέστερης χρέωσης
               
               
                  Γεω 0
               
            
                  Κάρτες με λειτουργία πίστωσης
               
               
                  Γεω 0
               
            
                  Κάρτες με λειτουργία χρέωσης και/ή μεταγενέστερης χρέωσης
               
               
                  Γεω 0
               
            
                  Κάρτες με λειτουργία πίστωσης και/ή μεταγενέστερης χρέωσης
               
               
                  Γεω 0
               
            
                  Κάρτες με λειτουργία ηλεκτρονικού χρήματος
               
               
                  Γεω 0
               
            
                  Κάρτες στις οποίες μπορεί να αποθηκευθεί απευθείας ηλεκτρονικό χρήμα
               
               
                  Γεω 0
               
            
                  Κάρτες που επιτρέπουν την πρόσβαση σε ηλεκτρονικό χρήμα αποθηκευμένο σε λογαριασμούς ηλεκτρονικού χρήματος
               
               
                  Γεω 0
               
            
                  
                     εκ των οποίων:
               
               
                   
               
            
                  Κάρτες με λειτουργία ηλεκτρονικού χρήματος που έχουν πιστωθεί τουλάχιστον μία φορά
               
               
                  Γεω 0
               
            
                  Συνολικός αριθμός καρτών (ανεξαρτήτως αριθμού λειτουργιών στην κάρτα)
               
               
                  Γεω 0
               
            
                  
                     εκ των οποίων:
               
               
                   
               
            
                  Κάρτες με συνδυασμένη λειτουργία χρέωσης, μετρητών και ηλεκτρονικού χρήματος
               
               
                  Γεω 0
               
            
         
      
         Πίνακας 3
      
      
         Συσκευές αποδοχής καρτών πληρωμών
      
      (Τέλος περιόδου, πραγματικές μονάδες)
      
                   
               
               
                  Αριθμός
               
            
                  
                     Τερματικά που παρέχονται από παρόχους υπηρεσιών πληρωμών κατοίκους εσωτερικού
                  
               
            
                  ATM
               
               
                  Γεω 3
               
            
                  
                     εκ των οποίων:
               
               
                   
               
            
                  ATM με λειτουργία ανάληψης μετρητών
               
               
                  Γεω 3
               
            
                  ATM με λειτουργία μεταφοράς πιστώσεων
               
               
                  Γεω 3
               
            
                  Τερματικά POS
               
               
                  Γεω 3
               
            
                  
                     εκ των οποίων:
               
               
                   
               
            
                  Τερματικά EFTPOS
               
               
                  Γεω 3
               
            
                  Τερματικά καρτών ηλεκτρονικού χρήματος
               
               
                  Γεω 3
               
            
                  Τερματικά καρτών ηλεκτρονικού χρήματος
               
               
                  Γεω 3
               
            
                  
                     εκ των οποίων:
               
               
                   
               
            
                  Τερματικά φόρτισης και αποφόρτισης καρτών ηλεκτρονικού χρήματος
               
               
                  Γεω 3
               
            
                  Τερματικά αποδοχής καρτών ηλεκτρονικού χρήματος
               
               
                  Γεω 3
               
            
         
      
         Πίνακας 4
      
      
         Συναλλαγές πληρωμής στις οποίες συμμετέχουν μη ΝΧΙ
      
      (Σύνολο περιόδου· αριθμός συναλλαγών σε εκατομμύρια· αξία συναλλαγών σε εκατομμύρια ευρώ)
      
                   
               
               
                  Αποσταλείσες
               
               
                  Ληφθείσες
               
            
                   
               
               
                  Αριθμός συναλλαγών
               
               
                  Αξία συναλλαγών
               
               
                  Αριθμός συναλλαγών
               
               
                  Αξία συναλλαγών
               
            
                  
                     Συναλλαγές ανά είδος υπηρεσίας πληρωμών
                  
               
            
                  Μεταφορές πιστώσεων
               
               
                  Γεω 3
               
               
                  Γεω 3
               
               
                  Γεω 2
               
               
                  Γεω 2
               
            
                  Που δρομολογούνται σε έντυπη μορφή
               
               
                  Γεω 1
               
               
                  Γεω 1
               
               
                   
               
               
                   
               
            
                  Που δρομολογούνται ηλεκτρονικά
               
               
                  Γεω 1
               
               
                  Γεω 1
               
               
                   
               
               
                   
               
            
                  Που δρομολογούνται με αρχείο/δέσμη
               
               
                  Γεω 1
               
               
                  Γεω 1
               
               
                   
               
               
                   
               
            
                  Που δρομολογούνται ως μεμονωμένη πληρωμή
               
               
                  Γεω 1
               
               
                  Γεω 1
               
               
                   
               
               
                   
               
            
                  
                     εκ των οποίων:
               
               
                   
               
               
                   
               
               
                   
               
               
                   
               
            
                  Εκτός SEPA
               
               
                  Γεω 1
               
               
                  Γεω 1
               
               
                   
               
               
                   
               
            
                  Άμεσες χρεώσεις
               
               
                  Γεω 3
               
               
                  Γεω 3
               
               
                  Γεω 2
               
               
                  Γεω 2
               
            
                  Που δρομολογούνται με αρχείο/δέσμη
               
               
                  Γεω 1
               
               
                  Γεω 1
               
               
                   
               
               
                   
               
            
                  Που δρομολογούνται ως μεμονωμένη πληρωμή
               
               
                  Γεω 1
               
               
                  Γεω 1
               
               
                   
               
               
                   
               
            
                  
                     εκ των οποίων:
               
               
                   
               
               
                   
               
               
                   
               
               
                   
               
            
                  Εκτός SEPA
               
               
                  Γεω 1
               
               
                  Γεω 1
               
               
                   
               
               
                   
               
            
                  Πληρωμές με κάρτες που εκδίδονται από παρόχους υπηρεσιών πληρωμών κατοίκους εσωτερικού (πλην των καρτών που διαθέτουν μόνο λειτουργία ηλεκτρονικού χρήματος)
               
               
                  Γεω 3
               
               
                  Γεω 3
               
               
                   
               
               
                   
               
            
                  Πληρωμές με κάρτες που διαθέτουν λειτουργία χρέωσης
               
               
                  Γεω 1
               
               
                  Γεω 1
               
               
                   
               
               
                   
               
            
                  Πληρωμές με κάρτες που διαθέτουν λειτουργία μεταγενέστερης χρέωσης
               
               
                  Γεω 1
               
               
                  Γεω 1
               
               
                   
               
               
                   
               
            
                  Πληρωμές με κάρτες που διαθέτουν λειτουργία πίστωσης
               
               
                  Γεω 1
               
               
                  Γεω 1
               
               
                   
               
               
                   
               
            
                  Πληρωμές με κάρτες που διαθέτουν λειτουργία χρέωσης και/ή μεταγενέστερης χρέωσης
               
               
                  Γεω 1
               
               
                  Γεω 1
               
               
                   
               
               
                   
               
            
                  Πληρωμές με κάρτες που διαθέτουν λειτουργία πίστωσης και/ή μεταγενέστερης χρέωσης
               
               
                  Γεω 1
               
               
                  Γεω 1
               
               
                   
               
               
                   
               
            
                  Που δρομολογούνται σε τερματικά EFTPOS με υλική υπόσταση
               
               
                  Γεω 1
               
               
                  Γεω 1
               
               
                   
               
               
                   
               
            
                  Που δρομολογούνται εξ αποστάσεως
               
               
                  Γεω 1
               
               
                  Γεω 1
               
               
                   
               
               
                   
               
            
                  
                     Πληρωμή με ηλεκτρονικό χρήμα που εκδίδεται από παρόχους υπηρεσιών πληρωμών κατοίκους εσωτερικού
                  
               
               
                  Γεω 3
               
               
                  Γεω 3
               
               
                  Γεω 2
               
               
                  Γεω 2
               
            
                  Με κάρτες στις οποίες μπορεί να αποθηκευθεί απευθείας ηλεκτρονικό χρήμα
               
               
                  Γεω 1
               
               
                  Γεω 1
               
               
                   
               
               
                   
               
            
                  Με λογαριασμούς ηλεκτρονικού χρήματος
               
               
                  Γεω 1
               
               
                  Γεω 1
               
               
                   
               
               
                   
               
            
                  
                     εκ των οποίων:
               
               
                   
               
               
                   
               
               
                   
               
               
                   
               
            
                  Με λογαριασμούς στους οποίους η πρόσβαση επιτρέπεται με κάρτα
               
               
                  Γεω 1
               
               
                  Γεω 1
               
               
                   
               
               
                   
               
            
                  
                     Επιταγές
                  
               
               
                  Γεω 3
               
               
                  Γεω 3
               
               
                  Γεω 2
               
               
                  Γεω 2
               
            
                  
                     Λοιπές υπηρεσίες πληρωμών
                  
               
               
                  Γεω 3
               
               
                  Γεω 3
               
               
                  Γεω 2
               
               
                  Γεω 2
               
            
                  Σύνολο συναλλαγών πληρωμής στις οποίες συμμετέχουν μη ΝΧΙ
               
               
                  Γεω 3
               
               
                  Γεω 3
               
               
                  Γεω 2
               
               
                  Γεω 2
               
            
         
      
         Πίνακας 5
      
      
         Συναλλαγές πληρωμής ανά είδος τερματικού στις οποίες συμμετέχουν μη ΝΧΙ
      
      (Σύνολο περιόδου· αριθμός συναλλαγών σε εκατομμύρια· αξία συναλλαγών σε εκατομμύρια ευρώ)
      
                   
               
               
                  Αριθμός συναλλαγών
               
               
                  Αξία συναλλαγών
               
            
                  
                     Συναλλαγές ανά είδος τερματικού
                      (2)
                  
               
            
                  
                              α)
                           
                           
                              Συναλλαγές σε τερματικά που παρέχονται από παρόχους υπηρεσιών πληρωμών κατοίκους εσωτερικού με κάρτες που εκδίδονται από παρόχους υπηρεσιών πληρωμών κατοίκους εσωτερικού
                           
                        
               
                  Γεω 3
               
               
                  Γεω 3
               
            
                  
                     εκ των οποίων:
               
               
                   
               
               
                   
               
            
                  Αναλήψεις μετρητών μέσω ΑΤΜ (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Καταθέσεις μετρητών μέσω ΑΤΜ (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Συναλλαγές σε POS (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Φόρτιση και αποφόρτιση καρτών ηλεκτρονικού χρήματος
               
               
                  Γεω 3
               
               
                  Γεω 3
               
            
                  Πληρωμή με ηλεκτρονικό χρήμα μέσω καρτών που διαθέτουν λειτουργία ηλεκτρονικού χρήματος
               
               
                  Γεω 3
               
               
                  Γεω 3
               
            
                  
                              β)
                           
                           
                              Συναλλαγές σε τερματικά που παρέχονται από παρόχους υπηρεσιών πληρωμών κατοίκους εσωτερικού με κάρτες που εκδίδονται από παρόχους υπηρεσιών πληρωμών κατοίκους εξωτερικού
                           
                        
               
                  Γεω 3
               
               
                  Γεω 3
               
            
                  
                     εκ των οποίων:
               
               
                   
               
               
                   
               
            
                  Αναλήψεις μετρητών μέσω ΑΤΜ (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Καταθέσεις μετρητών μέσω ΑΤΜ (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Συναλλαγές σε POS (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Φόρτιση και αποφόρτιση καρτών ηλεκτρονικού χρήματος
               
               
                  Γεω 3
               
               
                  Γεω 3
               
            
                  Πληρωμή με ηλεκτρονικό χρήμα μέσω καρτών που διαθέτουν λειτουργία ηλεκτρονικού χρήματος
               
               
                  Γεω 3
               
               
                  Γεω 3
               
            
                  
                              γ)
                           
                           
                              Συναλλαγές σε τερματικά που παρέχονται από παρόχους υπηρεσιών πληρωμών κατοίκους εξωτερικού με κάρτες που εκδίδονται από παρόχους υπηρεσιών πληρωμών κατοίκους εσωτερικού
                           
                        
               
                  Γεω 3
               
               
                  Γεω 3
               
            
                  
                     εκ των οποίων:
               
               
                   
               
               
                   
               
            
                  Αναλήψεις μετρητών μέσω ΑΤΜ (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Καταθέσεις μετρητών μέσω ΑΤΜ (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Συναλλαγές σε POS (πλην συναλλαγών με ηλεκτρονικό χρήμα)
               
               
                  Γεω 3
               
               
                  Γεω 3
               
            
                  Φόρτιση και αποφόρτιση καρτών ηλεκτρονικού χρήματος
               
               
                  Γεω 3
               
               
                  Γεω 3
               
            
                  Πληρωμή με ηλεκτρονικό χρήμα μέσω καρτών που διαθέτουν λειτουργία ηλεκτρονικού χρήματος
               
               
                  Γεω 3
               
               
                  Γεω 3
               
            
         
      
         Πίνακας 6
      
      
         Συμμετοχή σε επιλεγμένα συστήματα πληρωμών
      
      (Τέλος περιόδου, πραγματικές μονάδες)
      
                   
               
               
                  Αριθμός
               
            
                  
                     Σύστημα πληρωμών (πλην του TARGET2)
                  
               
            
                  Αριθμός συμμετεχόντων
               
               
                  Γεω 1
               
            
                  Άμεσοι συμμετέχοντες
               
               
                  Γεω 1
               
            
                  Πιστωτικά ιδρύματα
               
               
                  Γεω 1
               
            
                  Κεντρική τράπεζα
               
               
                  Γεω 1
               
            
                  Λοιποί άμεσοι συμμετέχοντες
               
               
                  Γεω 1
               
            
                  Δημόσια διοίκηση
               
               
                  Γεω 1
               
            
                  Φορείς εκκαθάρισης και συμψηφισμού
               
               
                  Γεω 1
               
            
                  Λοιπά χρηματοπιστωτικά ιδρύματα
               
               
                  Γεω 1
               
            
                  Λοιποί
               
               
                  Γεω 1
               
            
                  Έμμεσοι συμμετέχοντες
               
               
                  Γεω 1
               
            
         
      
         Πίνακας 7
      
      
         Πληρωμές των οποίων η επεξεργασία πραγματοποιείται από επιλεγμένα συστήματα πληρωμών
      
      (Σύνολο περιόδου· αριθμός συναλλαγών σε εκατομμύρια· αξία συναλλαγών σε εκατομμύρια ευρώ)
      
                   
               
               
                  Αποσταλείσες
               
            
                   
               
               
                  Αριθμός συναλλαγών
               
               
                  Αξία συναλλαγών
               
            
                  
                     Σύστημα πληρωμών (πλην του TARGET2)
                  
               
            
                  Συνολικός αριθμός συναλλαγών
               
               
                  Γεω 4
               
               
                  Γεω 4
               
            
                  Μεταφορές πιστώσεων
               
               
                  Γεω 4
               
               
                  Γεω 4
               
            
                  Που δρομολογούνται σε έντυπη μορφή
               
               
                  Γεω 1
               
               
                  Γεω 1
               
            
                  Που δρομολογούνται ηλεκτρονικά
               
               
                  Γεω 1
               
               
                  Γεω 1
               
            
                  Άμεσες χρεώσεις
               
               
                  Γεω 4
               
               
                  Γεω 4
               
            
                  Πληρωμές με κάρτες
               
               
                  Γεω 4
               
               
                  Γεω 4
               
            
                  Συναλλαγές μέσω ATM (πλην συναλλαγών με ηλεκτρονικό χρήμα)
               
               
                  Γεω 4
               
               
                  Γεω 4
               
            
                  Πληρωμές με ηλεκτρονικό χρήμα
               
               
                  Γεω 4
               
               
                  Γεω 4
               
            
                  Επιταγές
               
               
                  Γεω 4
               
               
                  Γεω 4
               
            
                  Λοιπές υπηρεσίες πληρωμών
               
               
                  Γεω 4
               
               
                  Γεω 4
               
            
                  Ποσοστό συγκέντρωσης
               
               
                  Γεω 1
               
               
                  Γεω 1
               
            
         
      
         Γεωγραφική ανάλυση
      
      
                  Γεω 0
               
               
                  Γεω 1
               
               
                  Γεω 2
               
               
                  Γεω 3
               
               
                  Γεω 4
               
            
                   
               
               
                   
               
               
                   
               
               
                  Εγχώρια
               
               
                   
               
            
                  Εγχώρια
               
               
                  Εγχώρια και διασυνοριακά συνολικά
               
               
                  Διασυνοριακά
               
               
                  Ανάλυση ανά μεμονωμένη χώρα για όλες τις χώρες της Ένωσης
               
               
                  Εγχώρια
                  Διασυνοριακά
               
            
                   
               
               
                   
               
               
                   
               
               
                  Υπόλοιπος κόσμος
               
               
                   
               
            
         (1)  Υπολειπόμενη αξία σε μέσα αποθήκευσης ηλεκτρονικού χρήματος που εκδίδονται από εκδότες ηλεκτρονικού χρήματος.
      
         (2)  Η γεωγραφική ανάλυση (Γεω) πραγματοποιείται με βάση τον τόπο εγκατάστασης του τερματικού.
   
   
      ΠΑΡΑΡΤΗΜΑ IV
      
         ΕΛΑΧΙΣΤΑ ΠΡΟΤΥΠΑ ΠΟΥ ΠΡΕΠΕΙ ΝΑ ΕΦΑΡΜΟΖΕΙ Ο ΠΡΑΓΜΑΤΙΚΟΣ ΠΛΗΘΥΣΜΟΣ ΠΑΡΟΧΗΣ ΣΤΟΙΧΕΙΩΝ
      
      Οι μονάδες παροχής στοιχείων πρέπει να πληρούν τα παρακάτω ελάχιστα πρότυπα προκειμένου να εκπληρώνουν τις υποχρεώσεις παροχής στατιστικών στοιχείων προς την Ευρωπαϊκή Κεντρική Τράπεζα (ΕΚΤ).
      
                  1.
               
               
                  Ελάχιστα πρότυπα διαβίβασης:
                  
                              α)
                           
                           
                              η παροχή στοιχείων πρέπει να είναι έγκαιρη και εντός των προθεσμιών που θέτει η οικεία ΕθνΚΤ·
                           
                        
                              β)
                           
                           
                              οι στατιστικές εκθέσεις πρέπει να ακολουθούν τη μορφή και το μορφότυπο των τεχνικών υποχρεώσεων παροχής στοιχείων που θέτει η οικεία ΕθνΚΤ·
                           
                        
                              γ)
                           
                           
                              η πραγματική μονάδα παροχής στοιχείων πρέπει να παρέχει στην οικεία ΕθνΚΤ τα στοιχεία ενός ή περισσότερων υπευθύνων επικοινωνίας·
                           
                        
                              δ)
                           
                           
                              πρέπει να τηρούνται οι τεχνικές προδιαγραφές για τη διαβίβαση δεδομένων στις οικείες ΕθνΚΤ.
                           
                        
            
                  2.
               
               
                  Ελάχιστα πρότυπα ακριβείας:
                  
                              α)
                           
                           
                              οι στατιστικές πληροφορίες πρέπει να είναι ορθές: πρέπει να πληρούνται όλοι οι γραμμικοί περιορισμοί (π.χ. το άθροισμα των υποσυνόλων πρέπει να αντιστοιχεί στα σύνολα) και να υπάρχει συνέπεια μεταξύ των στοιχείων κάθε συχνότητας παροχής·
                           
                        
                              β)
                           
                           
                              οι μονάδες παροχής στοιχείων πρέπει να είναι σε θέση να παρέχουν πληροφορίες σχετικά με τις εξελίξεις που συνεπάγονται τα διαβιβαζόμενα στοιχεία·
                           
                        
                              γ)
                           
                           
                              οι στατιστικές πληροφορίες πρέπει να είναι πλήρεις και να μην περιέχουν συνεχή και διαρθρωτικά κενά· τυχόν υπάρχοντα κενά πρέπει να επισημαίνονται, να αιτιολογούνται στην οικεία ΕθνΚΤ και, εφόσον συντρέχει περίπτωση, να καλύπτονται το συντομότερο δυνατόν·
                           
                        
                              δ)
                           
                           
                              οι μονάδες παροχής στοιχείων πρέπει να τηρούν την πολιτική στρογγυλοποίησης που καθορίζει η οικεία ΕθνΚΤ για την τεχνική διαβίβαση των στοιχείων.
                           
                        
            
                  3.
               
               
                  Ελάχιστα πρότυπα για τη συμβατότητα με τις έννοιες:
                  
                              α)
                           
                           
                              οι στατιστικές πληροφορίες πρέπει να συνάδουν με τους ορισμούς και τις ταξινομήσεις του παρόντος κανονισμού·
                           
                        
                              β)
                           
                           
                              σε περίπτωση αποκλίσεων από τους εν λόγω ορισμούς και ταξινομήσεις, οι μονάδες παροχής στοιχείων πρέπει, σε τακτική βάση, να παρακολουθούν και να αποτυπώνουν σε ποσοτικούς όρους τη διαφορά μεταξύ του εφαρμοζόμενου μέτρου και του μέτρου που προβλέπεται στον παρόντα κανονισμό·
                           
                        
                              γ)
                           
                           
                              οι πραγματικές μονάδες παροχής στοιχείων πρέπει να είναι σε θέση να αιτιολογούν τυχόν αναντιστοιχίες μεταξύ των διαβιβαζόμενων στοιχείων και των αριθμητικών δεδομένων προηγούμενων περιόδων.
                           
                        
            
                  4.
               
               
                  Ελάχιστα πρότυπα αναθεωρήσεων:
                  Πρέπει να τηρούνται η πολιτική και οι διαδικασίες αναθεωρήσεων που καθορίζουν η ΕΚΤ και η οικεία ΕθνΚΤ. Αναθεωρήσεις που αποκλίνουν από τις συνήθεις πρέπει να συνοδεύονται από επεξηγηματικά σημειώματα.